Κρυφή επανασύνδεση για Κόκκαλη-Ματσούκα; Οι αντιρρήσεις, οι περίεργες καταστάσεις και το Lili Shu | KusKusaki.EU\nΚρυφή επανασύνδεση για Κόκκαλη-Ματσούκα; Οι αντιρρήσεις, οι περίεργες καταστάσεις και το Lili Shu\nΤα ξαναβρήκαν ο Πέτρος Κόκκαλης και η Δήμητρα Ματσούκα;Άτομα του περιβάλλοντός τους, μας είπαν όταν τους ρωτήσαμε πως και βρέθηκε ο Κόκκαλης στο θέατρο που παίζει η Ματσούκα, μας είπαν πως αυτοί οι δυ…\nΤα ξαναβρήκαν ο Πέτρος Κόκκαλης και η Δήμητρα Ματσούκα;Άτομα του περιβάλλοντός τους, μας είπαν όταν τους ρωτήσαμε πως και βρέθηκε ο Κόκκαλης στο θέατρο που παίζει η Ματσούκα, μας είπαν πως αυτοί οι δυ...\nΤα ξαναβρήκαν ο Πέτρος Κόκκαλης και η Δήμητρα Ματσούκα;\nΆτομα του περιβάλλοντός τους, μας είπαν όταν τους ρωτήσαμε πως και βρέθηκε ο Κόκκαλης στο θέατρο που παίζει η Ματσούκα, μας είπαν πως αυτοί οι δυο δεν ήθελαν να χωρίσουν αλλά τους το επέβαλλαν κάποιες «καταστάσεις».\nΑφενός, η εμπλοκή της ηθοποιού στην υπόθεση του Lili Shu και αφετέρου οι αντιρρήσεις της οικογένειας του επιχειρηματία γι΄ αυτή τη σχέση και πολύ περισσότερο του «Πατριάρχη», του Σωκράτη Κόκκαλη. Σύμφωνα με πληροφορίες, ρόλο έπαιξε και η εμπλοκή του Πέτρου Κόκκαλη στην πολιτική αφού εξελέγη ευρωβουλευτής.\nΕνώ, όταν ο Γιώργος Λιάγκας την ρώτησε αν θα κάνει ποτέ οικογένεια, αποκάλυψε: «Δεν νομίζω ότι θα κάνω οικογένεια. Δεν έχω πει ποτέ άλλωστε ότι θα κάνω οικογένεια.\nΤώρα αν ήμουν με έναν άνθρωπο πολύ καλά, που τον αγαπούσα πολύ, που ήθελε πολύ να κάνει παιδιά -και δεν έχει ήδη μιας και είμαστε σε μια ηλικία, που οι άνθρωποι έχουν σχηματίσει λίγο πολύ τους κύκλους τους- μπορεί και να το σκεφτόμουν». Και συνέχισε: «Αν ήταν να κάνω παιδί θα το είχα κάνει.\nΈνα κορόιδο θα είχε βρεθεί και για μένα. Μια γυναίκα που δεν έχει κάνει παιδιά είναι επιλογή της. Όταν θέλεις παιδί και είσαι γυναίκα το καταφέρνεις και βρίσκεις τον τρόπο να το κάνεις, εκτός και αν το θέλεις και υπάρχει κάποιο πρόβλημα».


Κοροναϊός: Βρήκαν πώς πυροδοτεί μαζική φλεγμονή - Greek Daily\nΚοροναϊός: Βρήκαν πώς πυροδοτεί μαζική φλεγμονή\nΜια νέα μελέτη που δημοσιεύθηκε στην επιθεώρηση «Nature» και η οποία διεξήχθη από ερευνητές του Παιδιατρικού Νοσοκομείου της Βοστώνης και του Γενικού Νοσοκομείου της Μασαχουσέτης εξηγεί για πρώτη φορά για ποιον λόγο η COVID-19 προκαλεί σοβαρή φλεγμονή σε κάποια άτομα, οδηγώντας σε σύνδρομο οξείας αναπνευστικής δυσχέρειας (ARDS) και σε πολυοργανική βλάβη. Αναπάντεχο εύρημα της μελέτης ήταν ότι τα αντισώματα τα οποία αναπτύσσουν οι ασθενείς που μολύνονται με τον SARS-CoV-2 μπορούν σε κάποιες περιπτώσεις να οδηγήσουν σε ακόμη μεγαλύτερη φλεγμονή ενώ αυτό δεν φαίνεται να συμβαίνει με τα αντισώματα που παράγονται μετά τον εμβολιασμό με mRNA εμβόλια ενάντια στην COVID-19.\nΤι «πυροδοτεί» τη φλεγμονή;\n«Επιθυμούσαμε να κατανοήσουμε τι διαχωρίζει τους ασθενείς με ήπια COVID-19 από εκείνους που νοσούν βαριά» ανέφερε η επικεφαλής της μελέτης δρ Τζούντι Λίμπερμαν από το Πρόγραμμα στην Κυτταρική και Μοριακή Ιατρική του Παιδιατρικού Νοσοκομείου της Βοστώνης και προσέθεσε: «Γνωρίζουμε ότι πολλοί δείκτες φλεγμονής είναι ανεβασμένοι στους ασθενείς με βαριά νόσο και ότι η φλεγμονή βρίσκεται στη ‘ρίζα’ της βαρύτητας της νόσου. Ωστόσο δεν γνωρίζαμε μέχρι τώρα τι πυροδοτεί τη φλεγμονή».\nΓια να δώσουν μια απάντηση σε αυτό το ερώτημα οι ερευνητές ανέλυσαν νωπά δείγματα αίματος από ασθενείς με COVID-19 που κατέφυγαν στο Τμήμα Επειγόντων Περιστατικών του Γενικού Νοσοκομείου της Μασαχουσέτης. Συνέκριναν αυτά τα δείγματα με δείγματα υγιών ατόμων καθώς και ασθενών με άλλα νοσήματα του αναπνευστικού. Εξέτασαν επίσης ιστούς των πνευμόνων που ανήκαν σε άτομα που είχαν αποβιώσει εξαιτίας της COVID-19.\nO «φλογερός» θάνατος των ανοσοκυττάρων\nΟι ερευνητές ανακάλυψαν ότι ο SARS-CoV-2 μολύνει τα μονοκύτταρα (ή μονοπύρηνα) – κύτταρα του ανοσοποιητικού συστήματος στο αίμα τα οποία δρουν ως «φρουροί», στην πρώτη γραμμή άμυνας ενάντια στη φλεγμονή – καθώς και τα μακροφάγα, παρόμοια ανοσοκύτταρα που εντοπίζονται στους πνεύμονες. Οταν μολυνθούν και οι δύο αυτοί τύποι κυττάρων έχουν έναν «φλογερό» θάνατο (ονομάζεται πυρόπτωση) κατά τον οποίον εκλύονται πολλά και ισχυρά σήματα φλεγμονής που χτυπούν «συναγερμό».\n«Στα μολυσμένα άτομα, περίπου το 6% των μονοκυττάρων του αίματος βρέθηκε ότι πέθαναν εξαιτίας φλεγμονώδους θανάτου» εξήγησε η δρ Λίμπερμαν. «Αυτό το ποσοστό ήταν μεγάλο με δεδομένο ότι τα κύτταρα που πεθαίνουν απομακρύνονται ταχέως από τον οργανισμό». Επιπλέον, η εξέταση του ιστού των πνευμόνων από ασθενείς που απεβίωσαν εξαιτίας της COVID-19 αποκάλυψε ότι περίπου το 25% των μακροφάγων στον ιστό είχαν πεθάνει .\nΜόλυνση των ανοσοκυττάρων από τον SARS–CoV-2\nΟταν οι ερευνητές εξέτασαν τα κύτταρα για σημάδια του SARS-CoV-2, είδαν ότι περίπου το 10% των μονοκυττάρων και το 8% των μακροφάγων των πνευμόνων είχαν μολυνθεί με τον ιό. Το γεγονός ότι τα μονοκύτταρα και τα μακροφάγα μπορούν να μολυνθούν από τον SARS-CoV-2 εξέπληξε τους επιστήμονες καθώς τα μονοκύτταρα δεν φέρουν υποδοχείς ΑCE2 οι οποίοι αποτελούν τις «πύλες εισόδου» των κυττάρων για τον ιό, ενώ τα μακροφάγα έχουν πολύ λίγους τέτοιους υποδοχείς. Η δρ Λίμπερμαν πιστεύει ότι μέχρι σήμερα το γεγονός ότι ο SARS-CoV-2 μολύνει τα μονοκύτταρα δεν είχε γίνει αντιληπτό εν μέρει επειδή οι ερευνητές συνήθως μελετούν κατεψυγμένα δείγματα αίματος στα οποία δεν φαίνονται τα νεκρά κύτταρα.\nΜόλυνση μεν αλλά χωρίς παραγωγή μολυσματικών αντιγράφων του ιού\nΑπό τη μελέτη προέκυψε επίσης ότι ενώ ο SARS-CoV-2 μπορούσε να μολύνει τα μονοκύτταρα και τα μακροφάγα, δεν ήταν ικανός να παράγει νέα μολυσματικά αντίγραφά του σε αυτά τα κύτταρα. Σύμφωνα με τους ερευνητές, τα κύτταρα υφίστανται γρήγορα πυρόπτωση προτού σχηματιστούν νέα αντίγραφα του ιού.\n«Με κάποιον τρόπο το γεγονός ότι ο ιός μολύνει αυτά τα κύτταρα-‘φρουρούς’ είναι προστατευτικό:τα κύτταρα ‘ρουφούν’ τον ιό και στρατολογούν περισσότερα ανοσοκύτταρα» σημείωσε η δρ Λίμπερμαν. Προσέθεσε ωστόσο ότι «υπάρχουν και κακά νέα. Ολα αυτά τα φλεγμονώδη μόρια που εκλύονται, σε άτομα που είναι πιο επιρρεπή στη φλεγμονή, όπως οι ηλικιωμένοι, μπορούν να θέσουν τη φλεγμονώη κατάσταση εκτός ελέγχου».\nΑντισώματα που διευκολύνουν τη φλεγμονή;\nΗταν χαρακτηριστικό ότι μια συγκεκριμένη ομάδα μονοκυττάρων είχε τις περισσότερες πιθανότητες μόλυνσης από τον SARS-CoV-2: επρόκειτο για τα μονοκύτταρα που έφεραν τον υποδοχέα CD16. Τα συγκεκριμένα μονοκύτταρα αποτελούν μόλις το 10% του συνόλου των μονοκυττάρων, ωστόσο στους ασθενείς με COVID-19 ο αριθμός τους ήταν αυξημένος. Επίσης περίπου τα μισά από τα κύτταρα αυτά είχαν μολυνθεί από τον ιό, όπως είδαν οι ερευνητές, ενώ την ίδια στιγμή σχεδόν κανένα από τα «κλασικά» μονοκύτταρα του αίματος δεν είχε μολυνθεί.\nΟ υποδοχέας CD16 φαίνεται ότι αναγνωρίζει αντισώματα ενάντια στην πρωτεΐνη-ακίδα του SARS-CoV-2. Οι ερευνητές εκτιμούν ότι τα αντισώματα αυτά διευκολύνουν τη μόλυνση των μονοκυττάρων που φέρουν τον υποδοχέα. «Τα αντισώματα περιβάλλουν τον ιό και τα κύτταρα με τον υποδοχέα CD16 στη συνέχεια μολύνονται από αυτόν» είπε η δρ Λίμπερμαν.\nΔιαφορετικά τα αντισώματα των εμβολιασμένων\nΟταν ωστόσο η ερευνητική ομάδα μελέτησε υγιή άτομα που είχαν λάβει εμβόλιο mRNA ενάντια στην COVID-19, είδε ότι τα αντισώματα που ανέπτυξαν τα συγκεκριμένα άτομα δεν φαινόταν να διευκολύνουν τη μόλυνση από τον ιό. Η αιτία για αυτό παραμένει ασαφής. Οι επιστήμονες πιστεύουν ότι τα αντισώματα που επάγονται μετά τον εμβολιασμό έχουν ελαφρώς διαφορετικές ιδιότητες από εκείνα που αναπτύσσονται κατά τη λοίμωξη εξαιτίας του SARS-CoV-2 και δεν προσδένονται εξίσου καλά στον υποδοχέα CD16. Ετσι τελικώς τα κύτταρα δεν μολύνονται.\nΑπάντηση σχετικά με τη δράση των μονοκλωνικών αντισωμάτων\nΚατά τη δρα Λίμπερμαν και τους συνεργάτες της τα ευρήματα αυτά βοηθούν στο να εξηγηθεί για ποιον λόγο τα μονοκλωνικά αντισώματα που χρησιμοποιούνται για τη θεραπεία της COVID-19 δεν είναι αποτελεσματικά όταν χορηγούνται σε προχωρημένη φάση της λοίμωξης. «Ισως αυτό συμβαίνει επειδή όταν η λοίμωξη έχει προχωρήσει, τα αντισώματα ενισχύουν τη φλεγμονή. Χρειάζεται πιθανώς να διερευνήσουμε τις ιδιότητες των αντισωμάτων» κατέληξε η ερευνήτρια.


Αναρτήθηκε από Nikos Kontotasios στις 4:53 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 4:59 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 8:13 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 8:12 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 3:56 μ.μ. Δεν υπάρχουν σχόλια: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 7:26 π.μ. 1 σχόλιο: Σύνδεσμοι σε αυτήν την ανάρτηση\nΑναρτήθηκε από Nikos Kontotasios στις 9:01 μ.μ. Δεν υπάρχουν σχόλια: Σύνδεσμοι σε αυτήν την ανάρτηση


Τεχνικές υλοποίησης » ΑποφασίΖω. Ζω τη Ζωή που Θέλω\n[image source_type=”attachment_id” source_value=”13051″ align=”left” lightbox=”false” width=”150″ autoHeight=”true”]\nΟι περισσότεροι άνθρωποι σήμερα, άλλοι λιγότερο άλλοι περισσότερο, έχουμε ακούσει, έχουμε διαβάσει ή έχουμε διδαχθεί ότι μπορούμε να πετύχουμε τους στόχους μας και να υλοποιήσουμε τα όνειρά μας. Πολλοί από εμάς γνωρίζουμε επίσης ότι διαθέτουμε όλα τα απαραίτητα στοιχεία και τις ικανότητες για να φέρουμε στη ζωή μας εκείνα που ονειρευόμαστε.\nΈτσι, κάνουμε όλες τις απαραίτητες ενέργειες, οργανώνουμε τα βήματα δράσης, ξεκινάμε δυναμικά και …κολλάμε.\nΚάποιοι άλλοι, παρά τις θεωρητικές γνώσεις που έχουμε δεν βρίσκουμε καν τη δύναμη να ξεκινήσουμε και …μένουμε κολλημένοι.\nΓιατί; Ίσως λόγω κάποιων περιοριστικών πεποιθήσεων, ίσως γιατί στην πορεία αρχίζουμε να πιστεύουμε ότι δεν είμαστε αρκετά καλοί/δυνατοί/ικανοί να τα καταφέρουμε, ίσως γιατί τα θέλω μας έρχονται σε σύγκρουση με τις ανάγκες των άλλων ή για άλλους λόγους. Αυτό που μετράει δεν είναι το γιατί κολλάμε, αλλά το πώς μπορούμε να πάμε εκεί που θέλουμε. Αυτό που μετράει είναι να βρούμε τον τρόπο να ζήσουμε τη ζωή που επιθυμούμε και να βιώνουμε την αγάπη γύρω μας!\nΕπειδή “όπου υπάρχει ένα θέλω, υπάρχει ένας δρόμος” σε αυτή τη διαδικασία επίτευξης των στόχων σου, διεκδίκησης των ονείρων σου, υλοποίησης της ζωής που θέλεις να ζήσεις, υπάρχουν τεχνικές που μπορούν να σε βοηθήσουν ουσιαστικά και δυναμικά. Τεχνικές για εκείνες τις στιγμές που αμφιβάλεις για τις ικανότητές σου. Τεχνικές για να ξεπερνάς πιο εύκολα τα εμπόδια που εμφανίζονται στο δρόμο σου. Τεχνικές για να “κάνεις το σύμπαν να συνωμοτήσει υπέρ σου”.\nΣε αυτό το σεμινάριο βιώνεις…\nΠώς οι σκέψεις σου δημιουργούν αυτό που ζεις και οι επιστημονικές αποδείξεις γι’ αυτό.\nΤις τεχνικές που σε οδηγούν με ευκολία στους στόχους σου.\nΤι είναι οι νευροσυσχετισμοί, πώς και γιατί λειτουργούν άμεσα.\nΠοια τεχνική είναι κατάλληλη για το συγκεκριμένο στόχο, τη συγκεκριμένη στιγμή.\nΠώς να έλκεις την αγάπη και την αφθονία.\nΤεχνικές για να κυριαρχείς στα συναισθήματά σου.\nΤην τεχνική για να ενισχύσεις την υγεία σου.\n…με μια πολύ συγκεκριμένη άσκηση, ότι μπορείς να επέμβεις στην ύλη με τη σκέψη σου!\nΤα βιώματα σε αυτό το σεμινάριο είναι πολλά, έντονα και εστιασμένα. Οι εμπειρίες θα αλλάξουν τον τρόπο που σκεφτόσουν για τον εαυτό σου, τις ικανότητες και τις δυνάμεις σου. Την επόμενη μέρα η “εργαλειοθήκη” σου θα είναι γεμάτη με τεχνικές (εύκολες και καθημερινές) για να υλοποιήσεις χωρίς να …κολλήσεις… τη ζωή που ονειρεύεσαι, αξίζεις και δικαιούσαι!\nΤο σεμινάριο πραγματοποιήθηκε στις 4 & 5 Ιουνίου 2016, στην Αθήνα


Ο βρεγμένος την βροχή... | ergasia.gr | Άρθρα Απόψεις\nΟ βρεγμένος την βροχή δεν την φοβάται\nΆρθρα Απόψεις, Νέα 24-09-2020 0\nΓράφει ο Παύλος Πατρινιός\nΟ βρεγμένος την βροχή δεν την φοβάται. Μια φράση που έχει ακουστεί ανά πολλές περιόδους από πολλά στόματα,\nθέλοντας να δηλώσουν πως όταν έχεις ήδη περάσει από μια κατάσταση, γνωρίζεις πώς να την αντιμετωπίσεις όταν βρεθείς πάλι αντιμέτωπος.\nΈνας ολόκληρος πλανήτης σταδιακά από τον περασμένο Δεκέμβρη,\nβρέθηκε αντιμέτωπος με έναν απειλητικό εχθρό που δεν μπορούσε να υπολογίσει τι θα προκαλέσει.\nΌλα τα κράτη εφάρμοσαν οριζόντια μέτρα, ειδικά για τα δημοκρατικά πολιτεύματα,\nστην προσπάθεια τους να προστατέψουν τους πολίτες τους, δεχόμενα το μικρότερο δυνατό αντίκτυπο της πανδημίας.\nΑνάμεσα στα κράτη αυτά και η χώρα μας, η οποία κατάφερε να θριαμβεύσει, δεχόμενη διθυραμβικά σχόλια για την αποτελεσματικότητα των μέτρων αντιμετώπισης του ιού.\nΣήμερα, σχεδόν έξι μήνες μετά, βρισκόμαστε πάλι μπροστά από ένα ενδεχόμενο νέου lockdown.\nΌσο και να το διαψεύδουν οι ιθύνοντες είναι μια πραγματικότητα η οποία πλανάται πάνω από τα κεφάλια μας.\nΤι γίνεται όμως σε αυτή την περίπτωση; Μπορεί να εφαρμοστεί το ρητό της αρχής;\nΤην πρώτη φάση η εξάπλωση του ιού περιορίστηκε σε μεγάλο βαθμό,\nδίνοντας τον απαιτούμενο χρόνο στο σύστημα υγείας να θωρακιστεί και να περιθάλψει, με όσες δυσκολίες, τους νοσούντες.\nΗ καθημερινότητα όλων έχει αλλάξει, ο κόσμος γύρω μας έχει αλλάξει, η οικονομία έχει δεχθεί τεράστιο πλήγμα με πολλούς συμπολίτες μας να μένουν χωρίς εργασία.\nΧάθηκαν αρκετές ζωές, σώθηκαν ακόμα περισσότερες. Μάθαμε να ζούμε με τον ιό δημιουργώντας παρά τη θέληση μας μια νέα κανονικότητα.\nΤο δεδομένο είναι ένα, πώς αν χρειαστεί να επαναληφθεί το lockdown θα είναι μικρότερης διάρκειας και δεν θα φαντάζει όσο «βουνό» φάνταζε στην αρχή.\nΤο θέμα όμως έγκειται αλλού, συγκεκριμένα στο ότι βρεθήκαμε πάλι στο ίδιο σημείο.\nΗ υπερβολική χαλάρωση των μέτρων μετά την επανέναρξη, σε συνδυασμό με το καταστροφικό άνοιγμα του τουρισμού οδήγησε τα πράγματα έτσι,\nώστε να συζητάμε και πάλι περιορισμό της κυκλοφορίας.\nΤα μέτρα που λαμβάνονται τώρα δεν είναι κάτι περισσότερο από «μπαλώματα», από γάζες στην πληγή, ουσιαστικά δεν θα έρθει κάτι νέο στην ζωή μας έτσι όπως έχει προσαρμοστεί.\nΜόνο όμως με σωστή μέριμνα και οργάνωση στον τρόπο λειτουργίας της δεύτερης φάσης από όλους, εφόσον υπάρξει, θα αρχίσει να επουλώνεται ουσιαστικά η πληγή. Σε κάθε άλλη περίπτωση, θα παραμένει ανοιχτή εσαεί και θα κακοφορμίσει.


Η φωνή της θάλασσας - Ειδήσεις - νέα - Το Βήμα Online\nΗ εποποιία της ελληνικής ναυτιλίας «ξετυλίγεται» μέσα από τις σελίδες του BHMAgazino.\n«Βγάζει η θάλασσα κρυφή φωνή – φωνή που μπαίνει μες στην καρδιά μας και την συγκινεί και την ευφραίνει» λέει απόσπασμα από το ποίημα «Φωνή απ’ την θάλασσα» του Κ. Π. Καβάφη. Σίγουρα η θάλασσα όταν την αντικρίζεις σου δημιουργεί αίσθημα συγκίνησης, ευφορίας, αισιοδοξίας. Ισως επειδή σκέφτεσαι μακρινά ταξίδια, πάνω στα γαλάζια κρυστάλλινα νερά.\nΗ θάλασσα… Καταγάλανη, ήρεμη, αστραφτερή, τόσο γαλήνια που η επιφάνειά της μοιάζει με καθρέφτη. Θάλασσα με χρώματα γκρίζα, μαβιά, φουρτουνιασμένη, απειλητική.\nΟι έλληνες κυρίαρχοι των θαλασσών γνωρίζουν όμως πώς να δαμάζουν τα κύματα και αντεπεξέρχονται σε δύσκολες, επικίνδυνες καταστάσεις. Γι’ αυτό άλλωστε έχουν κατακτήσει την κορυφή.\nΟι έλληνες εφοπλιστές, η ελληνική ναυτοσύνη, «χτυπάνε» εδώ και πάρα πολλά χρόνια πρωτιές στον παγκόσμιο χάρτη. Η εποποιία της ελληνικής ναυτιλίας «ξετυλίγεται» μέσα από τις σελίδες του BHMAgazino.\nΑπό τα προεπαναστατικά χρόνια ως την εποχή της παγκοσμιοποίησης, η ελληνική ναυτοσύνη διέγραψε θεαματική πορεία. Δύο αιώνες με κατεύθυνση την απόλυτη κορυφή.\nΔεν πιστεύω λοιπόν ότι χρειάζεται κάποιος ιδιαίτερος λόγος, μία συγκεκριμένη συγκυρία για να αφιερώσεις ένα ολόκληρο τεύχος στους κυρίαρχους των θαλασσών. Το BHMAgazino που κρατάτε σήμερα στα χέρια σας (στο εξώφυλλο ένα έργο του εικαστικού Γιάννη Παπανελόπουλου, το οποίο δημιουργήθηκε ειδικά για το ένθετο περιοδικό του «Βήματος της Κυριακής») είναι πολυσέλιδο, γεμάτο ενδιαφέροντα θέματα που αφορούν την ελληνική ναυτιλία. Η ιστορία, οι άνθρωποι, τα επιτεύγματα, οι επιτυχίες αλλά και οι δυσκολίες, ο ελληνόκτητος στόλος και οι πλοιοκτήτες που βρίσκονται στην ελίτ των πλέον ισχυρών στον πλανήτη.\nΗ ναυτιλία στην εποχή της νόσου COVID-19, η νέα πραγματικότητα, οι τελευταίες εξελίξεις, οι αγορές, τα μεγέθη, οι καινούργιες τεχνολογίες. Σελίδες για να διαβάζεις και να μαθαίνεις, μέσα από άρθρα και ρεπορτάζ. Σελίδες για να «ταξιδεύεις» σε άγνωστους μέχρι τώρα δρόμους.\nΜαζί με όλα αυτά, θέματα τέχνης (οι μεγάλοι θαλασσογράφοι), αρχιτεκτονική, ναυτικά μουσεία και εμβληματικοί όμιλοι, μία ξενάγηση στην παγκόσμια πεζογραφία και ποίηση με άξονα το υγρό στοιχείο.\nΑυτό το BHMAgazino είναι ένα από τα καλύτερα που έγιναν ποτέ.


MÉNDEZ NÚÑEZ ALICANTE (Αλικάντε, Ισπανία) - Κριτικές και σύγκριση τιμών - Tripadvisor\nΞενοδοχεία κοντά σε: Méndez Núñez Alicante\nEnsanche Diputación: Ξενοδοχεία για επαγγελματικά ταξίδια\nΞενοδοχεία κοντά σε: Rambla Méndez Núñez\nΞενοδοχεία κοντά σε: Cafe Bombay\nΞενοδοχεία κοντά σε: Ali-Oli Tours\nMéndez Núñez Alicante, Αλικάντε - Κριτικές\nΝο 18 από 58 ξενοδοχεία για: Αλικάντε\nRambla Mendez Nunez 9, 03002 Αλικάντε Ισπανία\nΝο 18 από 58 ξενοδοχεία: Αλικάντε\nΚάθε ταξιδιώτης χρειάζεται το κατάλληλο ξενοδοχείο για να πάρει δυνάμεις. Για τους επισκέπτες του Αλικάντε, το Mendez Nunez είναι μια εξαιρετική επιλογή για ξεκούραση και ανανέωση. Γνωστό για το οικογενειακό του περιβάλλον και την ιδανική του τοποθεσία κοντά σε υπέροχα εστιατόρια και αξιοθέατα, το Mendez Nunez διευκολύνει όσους μένουν εδώ να ανακαλύψουν κάποια από τα καλύτερα μέρη του Αλικάντε.\nΣτα δωμάτια μπορείτε να βρείτε μίνι μπαρ, κλιματισμό και γραφείο, ενώ όσο είστε στο Mendez Nunez θα είναι εύκολο να συνδεθείτε στο Ίντερνετ χάρη στο δωρεάν wifi που διαθέτει.\nΤο ξενοδοχείο περιλαμβάνει και άλλες ανέσεις όπως 24ωρη υποδοχή και αποθήκευση αποσκευών. Οι επισκέπτες μπορούν επίσης να αξιοποιήσουν το πρωινό σε μπουφέ του ξενοδοχείου κατά την επίσκεψή τους. Κάτι άλλο που ίσως σας βολέψει είναι το γκαράζ.\nΜε ενδιαφέροντα αξιοθέατα στη γύρω περιοχή, π.χ. San Nicolas de Bari Procathedral (0,1 km) και Plaza de Gabriel Miro (0,2 km), το Mendez Nunez είναι μια ιδανική επιλογή για τους ταξιδιώτες που θέλουν να μείνουν στο Αλικάντε.\nΤο Αλικάντε έχει πολλά υπέροχα ταϊλανδέζικα εστιατόρια. Όσο είστε εδώ, είναι ευκαιρία να δοκιμάσετε αγαπημένα μέρη για φαγητό όπως τα Thai Corner, Suan Thai Restaurant και Lemongrass Explanada, που προσφέρουν κάποια πεντανόστιμα πιάτα.\nΥπάρχουν αρκετές δημοφιλείς δραστηριότητες στην περιοχή για τους ταξιδιώτες, πολλές από τις οποίες βρίσκονται κοντά στο Mendez Nunez: Castillo de Santa Barbara (0,4 km) και Explanada de España (0,3 km).\nΕίτε ταξιδεύετε για δουλειές, για τουρισμό, ή και για τα δύο, το Mendez Nunez θα κάνει τη διαμονή σας στο Αλικάντε αξέχαστη.\n478εστιατόριαεντός 0 χλμ\n283κριτικές9ερωτήσεις και απαντήσεις0συμβουλές για τα δωμάτια\nΟ/Η Robert P έγραψε μια κριτική Φεβ 2020\nBarraduff, Ιρλανδία18 συνεισφορές11 χρήσιμες ψήφοι\nΑπολαύσαμε πραγματικά τις δύο μέρες μας στο Hotel Mendez Nunez. Κατά την άφιξη ήταν λίγο συγκεχυμένη, καθώς η είσοδος είναι πολύ μικρή, υπάρχουν δύο check-in γραφεία, ένα για το Hotel Mendez Nunez και το άλλο για το Hotel Las Ramblas, αλλά μόλις το καταλάβουμε, πήγαμε στο το σωστό! Καθώς φτάσαμε γύρω στις 10 π.μ., δεν μπορούσαμε να φτάσουμε στο δωμάτιό μας, αλλά μας επιτρέπεται να αφήνουμε τις τσάντες μας και να χρησιμοποιούμε εγκαταστάσεις εκεί για να αλλάζουμε ρούχα. Επιστρέψαμε μετά τις 4 μ.μ. check in, ανακτήσαμε τις τσάντες μας και πήγαμε στο superior δωμάτιο μας στον 3ο όροφο, με θέα στην πόλη. Πρώτες εντυπώσεις ήταν ότι το δωμάτιο ήταν φωτεινό, πολύ καθαρό και ευρύχωρο. Το μπαλκόνι με θέα στην πόλη ήταν προσβάσιμο μέσα από συρόμενες πόρτες, και το ίδιο το μπαλκόνι ήταν κλεισμένο με συρόμενα παράθυρα επιτρέποντάς σας να το ανοίξετε αν το επιθυμούσατε. Παρόλο που βρίσκεται σε έναν αρκετά πολυσύχναστο δρόμο, με τα παράθυρα κλειστά και τις πόρτες κλειστές, ήταν πολύ ήσυχη μέσα. Το κρεβάτι ήταν ένα σούπερ βασιλιάς - μέγεθος, και ήταν πολύ άνετα, δίνοντας ένα αξιοπρεπές ύπνο νύχτας. Το μπάνιο ήταν πολύ ωραίο, με τουαλέτα, μπιντέ, νεροχύτη και μπανιέρα με ντους που εγκαταστάθηκε, μόνο μικρό πρόβλημα ήταν η έλλειψη βύσματος είτε για νεροχύτη είτε για μπάνιο. Ιδανική τοποθεσία για να εξερευνήσετε το Αλικάντε, με μερικά υπέροχα εστιατόρια και καφέ κοντά. Επειδή δεν υπάρχουν εγκαταστάσεις για φαγητό στο ξενοδοχείο, θα χρειαστεί να κάνετε τις δικές σας ρυθμίσεις, αλλά μπορώ να σας προτείνω το Borgonesse, ακριβώς δίπλα στο πρωινό για καφέ, εκπληκτικό φρέσκο χυμό πορτοκαλιού και tostadas για δύο, όλα κάτω από € 10 ! Το προσωπικό ήταν εξαιρετικά εξυπηρετικό, ειδικά το In, το οποίο αποδείχθηκε ότι είχε περάσει χρόνο στην Ιρλανδία. Σίγουρα θα επιστρέψει.…\nΟ/Η Eoin D έγραψε μια κριτική Ιαν 2020\nΗ τοποθεσία είναι εξαιρετική, μόλις μερικά λεπτά από την οροπέδιο και περιβάλλεται από καφέ και εστιατόρια. Το δωμάτιο που μου δόθηκε είχε ένα σαλόνι με τηλεόραση και ένα μικρό μπαλκόνι με θέα στο δρόμο. Το κρεβάτι ήταν μεγάλο και άνετο, το μοντέρνο και ευρύχωρο μπάνιο και συνολικά τα πάντα ήταν καθαρά και καλά διακοσμημένα. Κατά τη διάρκεια της νύχτας υπήρξε λίγος θόρυβος στο δρόμο, αλλά δεν με επηρέασε. Συνολικά ήμουν πολύ ευχαριστημένος με την επιλογή του ξενοδοχείου μου και σίγουρα θα πάω πίσω.\nΟ/Η jockyjock έγραψε μια κριτική Δεκ 2019\nΜέιντστοουν, Ηνωμένο Βασίλειο37 συνεισφορές20 χρήσιμες ψήφοι\nΗ γυναίκα μου και εγώ μόλις επέστρεψα από το Αλικάντε και πραγματικά πρέπει να επαινέσω αυτό το ξενοδοχείο. Η τοποθεσία ήταν τέλεια, ήταν καθαρή, ήταν καλή τιμή για τα χρήματα. Είχαμε ένα διάλειμμα 3 διανυκτερεύσεων εδώ και ήταν ιδανικό. Μέσα από το σφάλμα του ξενοδοχείου, ρωτήσαμε αν μπορούσαμε να αλλάξουμε δωμάτια μόνο επειδή υπήρχε ένα παιδί κλαίει δίπλα και είμαστε πολύ κουρασμένοι. Το ξενοδοχείο μας μετακόμισε στην αίθουσα 313 και δεν θα μπορούσαμε να είμαστε πιο ευτυχισμένοι. Δεν φασαρία, κανένα πρόβλημα που μόλις μετακόμισε. Το δωμάτιο ήταν ευρύχωρο, καθαρό και είχε τηλεόραση, ψυγείο, στεγνωτήρα μαλλιών. Το μπάνιο ήταν πολύ καθαρό με ένα υπέροχο ντους. Όταν επιστρέψουμε στο Αλικάντε, δεν θα διστάσω να κλείσω ξανά εδώ.\nΟ/Η Bob13158 έγραψε μια κριτική Οκτ 2019\nΛονδίνο, Ηνωμένο Βασίλειο91 συνεισφορές55 χρήσιμες ψήφοι\nκαθαρά, άνετα δωμάτια αν και λίγο μικρό, μπάνια καλό μέγεθος και πολύ καθαρό. κρεβάτια άνετα, χωρίς πρωινό αλλά εξαιρετικό μικρό μπαρ από το ξενοδοχείο με φαγητό από € 4. Εύκολη πρόσβαση από το λεωφορείο και το σιδηροδρομικό σταθμό.\nΟ/Η sharon h έγραψε μια κριτική Σεπ 2019\nΜπέλφαστ, Ηνωμένο Βασίλειο34 συνεισφορές16 χρήσιμες ψήφοι\nΠραγματικά καλή διαμονή 2 αστέρων\nΑυτό ήταν ένα πολύ καλό ξενοδοχείο σε μια εξαιρετική τοποθεσία. Το κρεβάτι ήταν πραγματικά άνετο και ένα καλό ensuite μέγεθος. Μίνι μπαρ που διατίθεται (σε λογική τιμή) στεγάζεται μπύρα και νερό, αν και δεν βραστήρα / τσάι / καφέ. Κλείσαμε ένα superior δωμάτιο με μπαλκόνι, ελπίζοντας να καπνίσει σε αυτό. Το κάπνισμα δεν επιτρέπεται στο baloney καθώς ήταν περισσότερο ένα επιπλέον μικρό δωμάτιο από ένα εξωτερικό χώρο. Ωστόσο, εάν ο συνεργάτης σας ταξιδεύει νωρίτερα ή πηγαίνει για ύπνο αργότερα από εσάς, τότε είναι ένας πρόσθετος επιπλέον χώρος που μπορεί να χρησιμοποιηθεί για ανάγνωση κλπ χωρίς να ενοχλεί το άτομο που ακόμα κοιμάται. Το ξενοδοχείο προσφέρει επίσης χώρο όπου μπορείτε να επιστρέψετε και να φρεσκάρετε (μετά από μια μέρα στην παραλία) αφού έχετε κάνει check-out. Μια ωραία πινελιά για ένα ξενοδοχείο 2 αστέρων.…\n57 $ - 99 $ (Βάσει των μέσων τιμών για ένα Στάνταρ δωμάτιο)\nΣυχνές ερωτήσεις για το Méndez Núñez Alicante\nΠοια δημοφιλή αξιοθέατα είναι κοντά στο Méndez Núñez Alicante;\nΣτα κοντινά αξιοθέατα περιλαμβάνονται τα εξής: The X-Door Alicante (0,2 χλμ.), Castillo de Santa Barbara (0,3 χλμ.) και Passeig Esplanada d'Espanya (0,2 χλμ.).\nΠοιες είναι μερικές από τις παροχές στο Méndez Núñez Alicante;\nΠοιες είναι οι διαθέσιμες παροχές δωματίων στο Méndez Núñez Alicante;\nΥπάρχει διαθέσιμο πάρκινγκ στο Méndez Núñez Alicante;\nΠοια εστιατόρια είναι κοντά στο Méndez Núñez Alicante;\nΜεταξύ των εστιατορίων σε βολική τοποθεσία είναι τα εξής: steki restaurante, Indian House και Ross Gelateria Artesanal & Cafe Alicante.\nΤο Méndez Núñez Alicante βρίσκεται κοντά στο κέντρο της πόλης;\nΠοιες γλώσσες μιλά το προσωπικό του Méndez Núñez Alicante;\nΥπάρχει κάποιο ιστορικό αξιοθέατο κοντά στο Méndez Núñez Alicante;


Εντός κλίματος: 5+1 ταινίες για την κλιματική αλλαγή | Κινηματογράφος\n10 Αυγούστου 2020 , Από: Φωτεινή Δαϊλά\nΤαινίες για την κλιματική αλλαγή; Γιατί τόσος ντόρος; Παίρνουμε ως δεδομένο ότι δεν είσαι ένας από αυτούς που πιστεύουν ότι η κλιματική αλλαγή απλά δεν υπάρχει. Από κει και πέρα, σίγουρα θα έχεις παρατηρήσει ότι μέρα παρά μέρα βγαίνει τουλάχιστον ένα άρθρο στο ίντερνετ σχετικά με την κλιματική αλλαγή. Άσε τα βιβλία, τις δημόσιες συζητήσεις και τα επιστημονικά άρθρα και reports. Και αν αναλογιστείς ότι πλέον η φράση “κλιματική κρίση” έρχεται ν’ αντικαταστήσει την κλιματική αλλαγή, καταλαβαίνεις γιατί ΚΑΙ ο κινηματογράφος ασχολείται όλο και περισσότερο με το θέμα. Έτσι κι εμείς είχαμε ασχοληθεί στο παρελθόν και τώρα εμπλουτίζουμε τη λίστα με τις ταινίες για την κλιματική αλλαγή. Οι καιροί επιτάσσουν πληροφόρηση για να φέρουμε την αλλαγή, εσύ θα μείνεις πίσω;\nΤαινίες για την κλιματική αλλαγή – Η λίστα\nΣκηνοθεσία: Serena Davies\nΠρωταγωνιστούν: David Attenborough, Greta Thunberg, Michael E. Mann\nΦήμες λένε ότι για να είναι ολοκληρωμένη μια λίστα με ταινίες για την κλιματική αλλαγή (το περιβάλλον, γενικότερα), πρέπει να συμπεριλαμβάνει κάτι από τον Sir David Attenborough. Και ξέρεις τι; Ισχύουν 1000%. Το ντοκιμαντέρ, όπως φαίνεται και απ’ τον τίτλο, μας παρουσιάζει τι ξέρουν οι επιστήμονες μέχρι τώρα για την κλιματική αλλαγή. Μέσα από συνεντεύξεις με επιστήμονες και ακτιβιστές, όπως η Greta Thunberg, παρουσιάζονται οι κίνδυνοι που αντιμετωπίζουμε και οι μελλοντικές απειλές. Θα δεις, όμως, και τις ευκαιρίες που παρουσιάζονται για την πρόληψη άλλων καταστάσεων και την πολιτική και κοινωνική αλλαγή.\nΠρωταγωνιστούν: Leonardo DiCaprio, Ki-moon Ban, Alejandro G. Iñárritu\nΠολλά μπορείς να πεις για τον DiCaprio, αυτό που δεν μπορείς να πεις είναι ότι δεν ασχολείται με τα μεγάλα περιβαλλοντικά θέματα. Όχι μόνο τώρα, που είναι *και* λίγο της μόδας, αλλά εδώ και αρκετά χρόνια. Έτσι, δεν είναι περίεργο που τον συναντάμε σε μια από τις ταινίες για την κλιματική αλλαγή που κυκλοφόρησαν την τελευταία πενταετία. Η ταινία του National Geographic δείχνει τις επιπτώσεις της κλιματικής αλλαγής αλλά και πώς η κοινωνία μπορεί να αποτρέψει την εξαφάνιση απειλούμενων ειδών, οικοσυστημάτων και τοπικών κοινοτήτων. Άχαστη.\n3. Demain/Tomorrow (2015)\nΣκηνοθεσία: Cyril Dion, Mélanie Laurent\nΠρωταγωνιστούν: Anthony Barnosky, Olivier De Schutter, Cyril Dion\nΤο Demain έρχεται να μας δώσει μια νότα ελπίδας και αισιοδοξίας για το αύριο. Αντί να επικεντρωθεί στις επιπτώσεις της κλιματικής αλλαγής, μας παρουσιάζει καλές πρακτικές που μπορούν να παίξουν ρόλο στη μετάβαση προς ένα βιώσιμο αύριο. Μπορεί κάποιες από τις πρακτικές να μη βασίζονται στην επιστήμη, όμως γενικά το ντοκιμαντέρ πετυχαίνει τον σκοπό του. Να δείξει, δηλαδή, ότι υπάρχουν πράγματα που μπορούμε να κάνουμε για ένα πιο βιώσιμο μέλλον.\nΠηγή εικόνας: tomorrow-documentary.com\nΠρωταγωνιστούν: Damon Gameau, Eva Lazzaro, Zoë Gameau\nΟ Gameau φαντάζεται ένα μέλλον για τη μικρή του κόρη όπου η κλιματική αλλαγή είναι άγνωστη λέξη. Έτσι, ταξίδεψε ανά τον κόσμο και, μέσω αυτού του ντοκιμαντέρ, παρουσιάζει πρακτικές που εφαρμόζονται ήδη σήμερα ή που μπορούν να εφαρμοστούν μελλοντικά. Σε 20 χρόνια από τώρα, δηλαδή. Βλέπεις, το 2040 δεν είναι τόσο μακριά όσο φαντάζεσαι. Και αν δεν ξέρεις τι μπορείς να κάνεις για να βοηθήσεις στη μετρίαση της κλιματικής αλλαγής, για αρχή μπορείς να δεις αυτό το ντοκιμαντέρ.\n5. Guardians of Life (2020)\nΠρωταγωνιστούν: Oona Chaplin, Rosario Dawson, Joaqin Phoenix\nLink ταινίας: https://vimeo.com/389125501\nΘα φτάναμε στο τέλος (σχεδόν) της λίστας με τις ταινίες για την κλιματική αλλαγή, και δεν θα κάναμε κάποια αναφορά στον Joaqin Phoenix; Ε, όχι δα. Το ευαισθητοποιημένο αγόρι συμμετέχει, που λες, σε μια ταινία μικρού μήκους που μιλάει μεταφορικά (πολύ μεταφορικά, όμως) για την κατάσταση του πλανήτη μας. Περίεργο ταινιάκι, αλλά αξίζει να διαθέσεις λίγα λεπτά απ’ τον χρόνο σου για να το δεις.\n5+1. Dark Waters (2019)\nΠρωταγωνιστούν: Mark Ruffalo, Anne Hathaway, Tim Robbins\nΗ λίστα δεν θα μπορούσε να μην περιλαμβάνει τον Mark Ruffalo, ο οποίος είναι ΚΑΙ περιβαλλοντικός ακτιβιστής. Ο Mark, λοιπόν, υποδύεται έναν δικηγόρο, τον Rob, ο οποίος ασκεί περιβαλλοντική αγωγή εναντίον μιας χημικής εταιρίας με μια μακρά ιστορία ρύπανσης. Οκ, ξέρω, η ταινία δεν αφορά την κλιματική αλλαγή per se. Όμως, οι τακτικές που χρησιμοποίησε η χημική εταιρία για να εμποδίσουν τις έρευνες γύρω απ’ αυτή είναι παρόμοιες με τις τακτικές που χρησιμοποιούν διάφορα λόμπι για να αμφισβητήσουν τη συμβολή των βιομηχανιών πετρελαίου (Big Oil) στην κλιματική αλλαγή και να εμποδίσουν κυβερνητικές ενέργειες που θα τους προκαλούσαν πρόβλημα. Μια ταινία που σε βάζει στη διαδικασία να σκεφτείς, η οποία βασίζεται σε άρθρο των New York Times.\nΠηγή εικόνας: filmmakermagazine.com


ΑΙΣΑΚΟΣ - Business Case - CNL CAPITAL\nΛίγα λόγια για την ΑΙΣΑΚΟΣ\nΗ ΑΙΣΑΚΟΣ δραστηριοποιείται στην αντιπροσώπευση, παραγωγή και διακίνηση Α’ υλών για πολλούς Βιομηχανικούς Κλάδους.\nΜπαίνει στην 3η γενιά λειτουργίας της, μιας και ουσιαστικά είναι συνέχεια εταιριών με παρουσία από το 1957 μέχρι σήμερα. Η εταιρία δεσμεύεται να παρέχει ολοκληρωμένες υπηρεσίες δίδοντας πάντα τις ενδεδειγμένες λύσεις στους πελάτες της. Εξασφαλίζει συνεργασίες με παραγωγούς με αναγνωρισμένη ποιότητα και διαθέτει τα απαραίτητα κεφάλαια για να διατηρεί ικανά αποθέματα και 24ωρη παράδοση.\nΜε Όραμα να γίνει ο μεγαλύτερος προμηθευτής των βασικών κλάδων που εξυπηρετεί, κρατώντας απόλυτα ικανοποιημένους πελάτες, δημιουργώντας έναν ιδανικό εργασιακό χώρο για τους ανθρώπους της και λειτουργώντας πάντα με αυξημένο αίσθημα κοινωνικής ευθύνης, προχωρά προς το μέλλον πετυχαίνοντας διαρκή ανάπτυξη των μεγεθών της και υγιή κερδοφορία.\nΤον Νοέμβριο του 2017 ήταν η πρώτη φορά που η εταιρία χρειάστηκε χρηματοδότηση ώστε να καλύψει ένα κενό στην ταμειακή της ρευστότητα. Η δυστοκία των ελληνικών τραπεζών να προσφέρουν χρηματοδότηση στις επιχειρήσεις γενικά και τα πολλά γραφειοκρατικά εμπόδια που προκαλούν καθυστερήσεις στο όποιο αίτημα, οδήγησαν την ΑΙΣΑΚΟΣ να αναζητήσει εναλλακτική πηγή χρηματοδότησης. Έτσι, μέσα από συστάσεις οδηγήθηκε στη CNL Capital.\nΟι συστάσεις για τη CNL Capital ήταν εξαρχής εξαιρετικές και επιβεβαιώθηκαν απόλυτα στην πράξη. Οι λέξεις που την χαρακτηρίζουν είναι η ταχύτητα, η ευελιξία, η απλότητα στη σκέψη και η συνέπεια. Οι άνθρωποί της διαθέτουν ιδιαίτερα υψηλή αντίληψη και βαθιά γνώση της αγοράς.\nΠέραν αυτών είναι σημαντικό να αναφερθεί κανείς και στην παροχή του προϊόντος «χρήμα», το οποίο γίνεται σε κόστος ανταγωνιστικό με τις τράπεζες, κάτι που έχει μεγάλη σημασία και για τη CNL Capital και για τους πελάτες της.\nΗ συνεργασία με τη CNL Capital προσέφερε τη δυνατότητα στην εταιρία να παραμείνει συνεπής προς τους προμηθευτές της και να διατηρήσει την αξιοπιστία της στην αγορά, ώστε να συνεχίσει ομαλά όλες τις δραστηριότητές της.


Η έξυπνη γάστρα της Belkin που χειρίζεσαι από το smartphone σου! | Cool Home\nΒΡΙΣΚΕΣΑΙ ΕΔΩ:COOLHOME»Smart Home»Connecting Home»Η έξυπνη γάστρα της Belkin που χειρίζεσαι από το smartphone σου!\nΑΠΟ Δημήτρης Σκιάννης στις\t 21 Ιανουαρίου 2016 Connecting Home, Smart Home, Κουζίνα, Συσκευές\nΤο αργό μαγείρεμα είναι απαραίτητο για νόστιμο, καλομαγειρεμένο φαγητό και σίγουρα μπορούμε να αφήσουμε τη γάστρα να κάνει τα… μαγικά της για ώρες, όμως καλό θα ήταν να την επιβλέπουμε, να είμαστε εκεί ώστε να τη σβήσουμε όταν χρειάζεται και φυσικά να βλέπουμε πως πάει… το ψητό!\nΜε το έξυπνο slow cooker της Belkin σε συνεργασία με την Crock-Pot, μπορείτε να τα κάνετε όλα μέσω ενός app στο κινητό ή το tablet σας! Εκτός από το προφανές, να ορίσετε χρονοδιακόπτη για το κλείσιμό της δηλαδή, μπορείτε επίσης να ελέγξετε τη θερμοκρασία, το πόση ώρα θα διαρκέσει το μαγείρεμα, ακόμη και να την απενεργοποιήσετε όποια στιγμή θέλετε. Ιδανικό όταν πρέπει να βγείτε από το σπίτι για κάποια ώρα ή καθυστερήσετε λίγο παραπάνω στη λαϊκή, στο σουπερμάρκετ, στο σχολείο ή το φροντιστήριο του παιδιού.\nΜέσω του γνωστού WeMo app της Belkin μπορείτε να ελέγξετε πλήρως το slow cooker, μπορείτε ακόμη και να ζεστάνετε το φαγητό που έχει αρχίσει να κρυώνει ώστε να είναι έτοιμο για σερβίρισμα όταν φτάσετε σπίτι εσείς ή οι δικοί σας! Και φυσικά μπορείτε να επιλέξετε μεταξύ αργού ή γρήγορου μαγειρέματος με αντίστοιχη θερμοκρασία, ώστε να ρυθμίσετε ιδανικά το πρόγραμμα της μέρας.\nΤο Crock-Pot slow cooker είναι σχετικά οικονομικό (124 δολλάρια) και μπορείτε να το βρείτε (και) στο Amazon.\nbelkin wemo γάστρα belkin γρήγορο μαγείρεμα έξυπνη γάστρα έξυπνη κατσαρόλα έξυπνος μάγειρας έξυπνος ταχυμάγειρας μάγειρας belkin\nΠΡΟΗΓΟΥΜΕΝΟ ΑΡΘΡΟH έξυπνη κλειδαριά που ανοίγει με… το smartphone σας!\nΕΠΟΜΕΝΟ ΑΡΘΡΟ OneCook, o ρομποτικός μάγειρας από το μέλλον που σας μαγειρεύει… κινέζικο!


Διατλαντική ευθυγράμμιση | Η Εφημερίδα των Συντακτών\nΑύριο Τρίτη στην υπουργική σύνοδο του ΝΑΤΟ στις Βρυξέλλες ο επικεφαλής της αμερικανικής διπλωματίας, Αντ. Μπλίνκεν, θα έχει την ευκαιρία να καταγράψει τις πρώτες αντιδράσεις των Ευρωπαίων εταίρων στην ταυτόχρονη επίδειξη πυγμής του νέου ενοίκου του Λευκού Οίκου προς τη Μόσχα και το Πεκίνο.\nΗ Ουάσινγκτον ζητά από το Βερολίνο να εγκαταλείψει την ολοκλήρωση της κατασκευής του αγωγού NordStream-2 και από την Τουρκία την εγκατάλειψη των πυραύλων S-400 υπό την απειλή σκληρών κυρώσεων σε περίπτωση μη συμμόρφωσης.\nΕπιπλέον καθιστά σαφές στη Γερμανία και στο μπλοκ του κατευνασμού της Τουρκίας του Ερντογάν ότι δεν αρκεί η ομοφωνία των 27 για υιοθέτηση θετικής ατζέντας στις σχέσεις των Βρυξελλών με την Αγκυρα.\nΕκ των πραγμάτων Βρυξέλλες και Βερολίνο δεν έχουν την ευχέρεια να συγκρουστούν ταυτόχρονα σε τρία μέτωπα με την Ουάσινγκτον.\nΕκ των πραγμάτων τον πρώτο και τον τελευταίο λόγο για την αναβάθμιση των ευρωτουρκικών σχέσεων θα τον έχει η αμερικανική πλευρά, η οποία επί του παρόντος εφαρμόζει απέναντι στην Αγκυρα την τακτική του μαστίγιου και του καρότου.\nΚαρότο ο ρόλος οικοδεσπότη για τον Ερντογάν στη συνάντηση κορυφής Ταλιμπάν - κυβέρνησης του Αφγανιστάν τον Απρίλιο στην Τουρκία.\nΜαστίγιο το ολοένα και πιο πιθανό ενδεχόμενο επίσημης αναγνώρισης της Γενοκτονίας των Αρμενίων από τον Λευκό Οίκο.\nΣτη σκιά της πανδημίας και της διαχείρισης του κόστους της, που θα είναι πολλαπλάσιο αν οι 27 ευθυγραμμιστούν με τη σκλήρυνση της στάσης των ΗΠΑ απέναντι στη Ρωσία και στην Κίνα, το Βερολίνο δεν έχει την πολυτέλεια να προωθήσει τη δική του, έστω και με ευρωπαϊκό περιτύλιγμα, ατζέντα απέναντι στην Τουρκία.\nΠλήρης αντιστροφή ρόλων καθώς οι ΗΠΑ, που στο παρελθόν πίεζαν υπέρ της ευρωπαϊκής προοπτικής της Τουρκίας, σήμερα υπαγορεύουν στους Ευρωπαίους συμμάχους τους στάση αναμονής.\nΜε άλλα λόγια, η θετική ατζέντα του Βερολίνου προς την Αγκυρα έχει αμερικανικό αστερίσκο…


Με θάρρος: Το βιβλίο Γκίνες γεμάτο ελληνικές σελίδες\nΤο βιβλίο Γκίνες γεμάτο ελληνικές σελίδες\nΆνθρωποι με πάθος για το χόμπι τους και θαυμαστές αντοχές, συμπεριλαμβάνονται στην τελευταία έκδοση με τις σπουδαιότερες επιδόσεις στον κόσμο. Στα 93 του χρόνια, ο κ. Στάθης Λεοντιάδης από τη Ν. Σμύρνη, κατέχει επάξια μια θέση στη λίστα με τα ρεκόρ Γκίνες.\nΟ συλλέκτης - δημιουργός κατάφερε να συμπεριληφθεί στο βιβλίο με τις πιο περίεργες επιδόσεις στον κόσμο χάρη στο έργο του «Σύνθεση με γραμματόσημα», ένας τάπητας, σχήματος 34 x 59 εκ., για την κατασκευή του οποίου χρησιμοποιήθηκαν 1.600 γραμματόσημα! Πρόκειται για ένα από τα 36 συνολικά ρεκόρ Ελλήνων που περιλαμβάνονται στον περίφημο κατάλογο «Γκίνες».


Αποτελέσματα Μόντζα, GP2 Σίριζ - eScore\nLive αποτελέσματα Μόντζα\nΜΗΧΑΝΟΚΙΝΗΤΑ »GP2 Σίριζ »Μόντζα » 2016\nΒΟΗΘΕΙΑ: Είστε στην σελίδα αποτελεσμάτων Μόντζα του τομέα Μηχανοκίνητα/GP2 Σίριζ. Το eScore.gr προσφέρει live αποτελέσματα Μόντζα, τελικά αποτελέσματα αγώνα, δοκιμές, ζέσταμα και προκριματικούς χρόνους. Εκτός από live αποτελέσματα Μόντζα μπορείτε να παρακολουθήσετε 5000+ διοργανώσεις από 30+ σπορ σε όλο τον κόσμο μέσω του eScore.gr. Απλά κάντε κλικ στο όνομα του αθλήματος στο μενού που βρίσκεται στην κορυφή ή στο όνομα της χώρας στα αριστερά και επιλέξτε διοργάνωση. Η υπηρεσία ζωντανών αποτελεσμάτων Μόντζα είναι σε πραγματικό χρόνο και ανανεώνεται live. ΣπορΠΟΔΟΣΦΑΙΡΟΜΠΑΣΚΕΤΤΕΝΙΣΒΟΛΕΪΧΟΚΕΪΧΑΝΤΜΠΟΛΜΠΕΪΖΜΠΟΛΑΜΕΡΙΚAΝΙΚΟ ΠΟΔΟΣΦΑΙΡΟΡΑΓΚΜΠΥΡΑΓΚΜΠΥ ΛΙΓΚΦΛΟΡΜΠΟΛΜΠΑΝΤΥΠΟΔΟΣΦ. ΣΑΛΑΣΑΥΣΤΡΑΛΙΑΝΟ ΠΟΔΟΣΦΑΙΡΟΚΡΙΚΕΤΒΕΛΑΚΙΑΣΝΟΥΚΕΡΜΠΟΞΜΠΙΤΣ ΒΟΛΕΪΜΠΑΝΤΜΙΝΤΟΝΠΟΛΟΓΚΟΛΦΧΟΚΕΪ ΕΠΙ ΧΟΡΤΟΥΠΙΝΓΚ ΠΟΝΓΚΜΠΙΤΣ ΣΟΚΕΡMMAΝΕΤΜΠΟΛΠΕΣΑΠΑΛΟΜΗΧΑΝΟΚΙΝΗΤΑΠΟΔΗΛΑΣΙΑΙΠΠΟΔΡΟΜΙΕΣESPORTSΧειμερινά σπορΑκολουθήστε μαςΕφαρμογή για φορητές συσκευές Έκδοση αφής Έκδοση για κινητάeScore.grΌροι χρήσηςΔιαφημιστείτεΕπικοινωνίαΕφαρμογή για φορητές συσκευέςLivescoreCopyright © 2006-17 eScore.gr


Κολινδρός: Μόσχα: Η Δεκεμβριανή επανάσταση;\nΜόσχα: Η Δεκεμβριανή επανάσταση;\nΜόσχα: Η μεγαλύτερη διαδήλωση εδώ και χρόνια (βίντεο, φωτογραφίες)\nΗ μεγαλύτερη διαδήλωση της αντιπολίτευσης στην πρόσφατη ρωσική ιστορία έλαβε χώρα στην πρωτεύουσα.\nΗ διαμαρτυρία ενάντια στην νοθεία των αποτελεσμάτων της 4 Δεκεμβρίου στην Ρωσία. Βουλευτικές εκλογές για την εκλογή των αντιπροσώπων στην Ρωσική εθνοσυνέλευση Δούμα. Υπολογίζεται ότι προσέλευση των μεταξύ 40.000 και 50.000. Πολλοί μιλάν και για 100.000 πολίτες.\nΠερίπου 12/10/2011 09:00:00 μ.μ. Το ανέβασε ο Γιώργος Γκέκας


Ενιαίος αγώνας καθηγητών-δασκάλων-αδιόριστων-εργαζομένων-νεολαίας – Αγωνιστικές Παρεμβάσεις Συσπειρώσεις Κινήσεις Εκπαιδευτικών Δ.Ε.\n« Η ΝΕΑ «ΠΡΑΣΙΝΗ» ΑΝΤΙΑΣΦΑΛΙΣΤΙΚΗ ΚΑΤΑΙΓΙΔΑ ΕΦΘΑΣΕ\nO πιο επιθετικός κρατικός Προϋπολογισμός των τελευταίων χρόνων »\nΜε την τρομοκρατία των αριθμών και τη δαμόκλειο σπάθη της επιτήρησης των Αλμούνια -Τρισέ – Γιούνγκερ, το ΠΑΣΟΚ επιτίθεται σ’ όλα τα μέτωπα, αξιοποιώντας το χέρι βοήθειας που του δίνουν απλόχερα ΓΣΕΕ-ΑΔΕΔΥ, τον αλληλοσπαραγμό στη ΝΔ, αλλά και την αδυναμία της αριστεράς να αρθρώσει ισχυρό κοινωνικό αντιπολιτευτικό λόγο και -είτε λόγω κυβερνητισμού, είτε λόγω κομματικού απομονωτισμού- να συγκροτήσει ισχυρό μέτωπο αντίστασης. Την ώρα, μάλιστα, που δεν έχουμε ακόμη αντιμετωπίσει το σύνολο των συνεπειών της δομικής παγκόσμιας καπιταλιστικής κρίσης.\n• Όλοι στις Γενικές Συνελεύσεις και στο δρόμο του αγώνα!\n• Ανασύνταξη, ανασυγκρότηση\nΜετά τις «αυξήσεις» των … 11-19 ευρώ το μήνα, την αύξηση των ορίων συνταξιοδότησης για τις γυναίκες από 5-17 χρόνια στο όνομα της «ισότητας», την ουσιαστική αναγνώριση των κολλεγίων και την απελευθέρωση της «εκπαιδευτικής αγοράς», η Υπουργός Παιδείας (εισαγωγέας της γνωστής πρότασης για την αγγλική γλώσσα, της ελαστικής εργασίας και άλλων δεινών), χρεώνοντας στους εκπαιδευτικούς την κακοδαιμονία του δημόσιου σχολείου, επανέρχεται με τις πρόσφατες εξαγγελίες της:\n•\tΘέλει ένα σχολείο φτηνό, πειθαρχημένο και ευέλικτο, υποταγμένο στην αγορά μέσω της αυτοδιοίκησης.\n•\tΕπιδιώκει να αποσυνδέσει το πτυχίο από την εργασία και να το αντικαταστήσει μ’ ένα φάκελο δεξιοτήτων και πιστοποιήσεων.\n•\tΘέλει να καταργήσει στην ουσία τους μόνιμους διορισμούς εκπαιδευτικών, γι’ αυτό και επιμένει στην κατάργηση των πινάκων προϋπηρεσίας και στέλνει χιλιάδες αδιόριστους εκπαιδευτικούς στην αέναη δουλεία του ΑΣΕΠ, χρησιμοποιώντας τους λαϊκισμούς περί πλεονάζοντος προσωπικού!\n•\tΘέλει να εφαρμόσει τη διετία «δόκιμος εκπαιδευτικός» και τη σκληρή αξιολόγηση• η τελευταία είναι το φύλλο συκής για να τσακίσουν τις εργασιακές σχέσεις.\n•\tΘέλουν μισθολόγιο δύο ταχυτήτων με περικοπή επιδομάτων που κατακτήθηκαν με σκληρούς αγώνες.\n•\tΜετατρέπουν το σχολείο σε «σχολική μονάδα» που θα λειτουργεί με ιδιωτικοοικονομικά κριτήρια, με διευθυντή «μάνατζερ».\n•\tΜετατρέπουν τη γνώση σε αποσπασματική κατάρτιση• εξ’ ου και το Υπουργείο «Δια Βίου Μάθησης».\n•\tΔιασπούν τον ενιαίο χαρακτήρα της εκπαίδευσης, εφαρμόζοντας και βαθαίνοντας την πολυτυπία των σχολείων.\n•\tΧρειαζόμαστε να υπερβούμε επιθετικά την αδράνεια του συνδικαλιστικού κινήματος και δάσκαλοι – καθηγητές να οργανώσουμε τώρα Γενικές Συνελεύσεις, συσκέψεις, περιοδείες.\n•\tΝα ενημερώσουμε τα σχολεία. Να κηρύξουν οι ΕΛΜΕ στάσεις εργασίας, συμπληρώνοντας τη στάση εργασίας της ΟΛΜΕ για τις 30 Νοέμβρη και να παλέψουμε να έχει επιτυχία η πανελλαδική κινητοποίηση έξω από το Υπουργείο Παιδείας στη 1 μμ. Πάμε με όλα τα βασικά μας αιτήματα και κύρια αιχμή το ζήτημα των προσλήψεων αποκλειστικά εκπαιδευτικών και την κατάργηση κάθε ελαστικής μορφής απασχόλησης στο δημόσιο σχολείο.\n•\tΝα οργανώσουμε στις 7 Δεκέμβρη -επέτειο της δολοφονίας του Α. Γρηγορόπουλου- πανελλαδικές κινητοποιήσεις, με απεργίες και στάσεις εργασίας.\n•\tΝα καταθέσουμε από κοινού με τους δασκάλους Κλαδική Συλλογική Σύμβαση Εργασίας, περιγράφοντας τα ιστορικά και επίκαιρα αιτήματά μας.\n Άμεση αύξηση των δαπανών για την Παιδεία τουλάχιστον στο 5% του ΑΕΠ – 15% του προϋπολογισμού.\n Χρηματοδότηση των Ταμείων [2δις 100 εκ. ευρώ για ΤΠΔΥ και ΟΠΑΔ μέχρι το τέλος του 2009, προκειμένου να ανταποκριθούν στις άμεσες ανάγκες των ασφαλισμένων και των συνταξιούχων δημοσίων υπαλλήλων].\n Πλήρης σύνταξη με 30 χρόνια εργασίας. Κατάργηση του ισχύοντος αντιασφαλιστικού – αντισυνταξιοδοτικού πλαισίου (νόμοι «Σιούφα», «Ρέππα», «Πετραλιά»).\n Αυξήσεις στους μισθούς-συντάξεις, με 1.400 ευρώ καθαρά στο εισαγωγικό και αναλογικά σε όλα τα κλιμάκια.\nΚατοχύρωση του δικαιώματός μας για υπογραφή Κλαδικής Συλλογικής Σύμβασης Εργασίας εφ’ όλης της ύλης. Ενσωμάτωση των γενικών επιδομάτων στο βασικό μισθό. Ακώλυτη μισθολογική εξέλιξη.\nΕνιαίο δημόσιο δωδεκάχρονο σχολείο για όλα τα παιδιά και μέτρα αντισταθμιστικής εκπαίδευσης.\n Ένταξη των παιδιών προσφύγων-μεταναστών-αλλοδαπών στο δημόσιο σχολείο, στήριξη όλων των δομών κοινωνικής αλληλεγγύης.\n20 μαθητές στο τμήμα, 10 στις κατευθύνσεις και τα εργαστήρια.\nΚατάργηση όλων των μορφών μαθητείας και μονομερούς – «ευέλικτης γνώσης». Ένταξη όλων των σχολείων που υπάγονται σε άλλα υπουργεία στο Υπ. Παιδείας (ΟΑΕΔ κ.λπ.).\n Αναδιαμόρφωση των αναλυτικών προγραμμάτων, ώστε να σταματήσει η θεσμική αποβλάκωση και η γνώση «μιας χρήσης».\nΚατάργηση της βάσης του «10».\nΜόνιμοι διορισμοί εκπαιδευτικών – κατάργηση των stage – κατάργηση ΤΩΡΑ του θεσμού του ωρομισθίου και του αναπληρωτή [εκτός των περιπτώσεων πραγματικής αναπλήρωσης, όπως ασθένειες, άδειες κύησης κλπ].\nΕτήσια περιοδική επιμόρφωση των εκπαιδευτικών στα Πανεπιστήμια, με απαλλαγή από τα διδακτικά καθήκοντα.\nΌχι στην αξιολόγηση-χειραγώγηση εκπαιδευτικών και σχολικών μονάδων και στην περιφερειακότητα-διάλυση.\nΔιαφωνούμε κατηγορηματικά με τις περιφερειακές εξετάσεις και με οποιαδήποτε κατεύθυνση περιφερειακής οργάνωσης της εκπαίδευσης (διορισμοί, διαχείριση προσωπικού, αναλυτικά προγράμματα, κ.λπ.)\nΚατάργηση των ΣΔΙΤ.\nΚατάργηση του νόμου για τα κολλέγια. Άμεση ανάκληση των αδειών που έδωσε προεκλογικά η προηγούμενη πολιτική ηγεσία του Υπ. Παιδείας.\nΝα επανέλθουν υπό κρατικό έλεγχο ο ΟΣΚ και ο ΟΕΔΒ.\nΜοριοδότηση παντού για οποιαδήποτε υπηρεσιακή μετακίνηση – όχι στο ρουσφέτι.\nΗ ΟΡΓΗ ΔΕ ΦΤΑΝΕΙ – Η ΠΑΡΑΙΤΗΣΗ ΟΔΗΓΕΙ ΣΤΗΝ ΗΤΤΑ\nΕτικέτες αγώνας, αδιόριστοι, αναπληρωτές, αντίσταση, απασχολησιμότητα, απεργία, αριστερά, ασφαλιστικό, διαδήλωση, διορισμοί, ΔΟΕ, ελαστικές σχέσεις εργασίας, ενιαίο συνδικάτο, επιλογή εκπαιδευτικού προσωπικού, ιδιωτικοποίηση, κινητοποίηση, κρατικές δαπάνες, μαθητές, μετανάστες, μισθοί, νεολαία, ΟΛΜΕ, προϋπολογισμός, ρουσφέτι, Στάση εργασίας, συνελεύσεις, ταμεία, φοιτητές, ωρομισθία.Προσθέστε στους σελιδοδείκτες το μόνιμο σύνδεσμο.


Blog - Μαθήματα Μαγειρικής\nΛεξικό - Τεχνικές (11)\nΣαλάτα με καπνιστό σολομό και μικρή σαλάτα κηπευτικών\nΑπολαυστικές συνταγές για σαλάτες που θα δόσουν άλλο αέρα στο τραπέζι μας...\nΣαλάτα φακές με σολομό καπνιστό και βινεγκρέτ βαλσάμικου\nΜια σαλάτα που σε χορταίνει και μπορεί να αντικαταστήσει ακόμα και το κυρίως πιάτο σας!\nΣαλάτα με ζαμπόν ωρίμανσης, παρμεζάνα και σως πορτοκαλιού\nΣυνταγή για να φτιάξετε απολαυστική σαλάτα όπως οι Chef...\nΤο καλοκαίρι στην Ελλάδα κρατάει 2 μήνες παραπάνω με τα αρώματα του να μας συντροφεύουν έως και το φθινόπωρο. Από τον Αύγουστο έως και το τέλος Σεπτεμβρίου τα λαχανικά είναι αρκετά χυμώδη και ξεχειλίζουν από γεύση. Μια συνταγή αυτήν την εβδομάδα που συνδυάζει καλοκαιρινές γεύσεις και fusion κουζίνα.\nΤαλιατέλες με ραγού από μοσχάρι γάλακτος\nΕύκολες και γρήγορες συνταγές για ένα τέλειο αποτέλεσμα. Παρακάτω θα βρείτε τη συνταγή για ένα κυρίως πιάτο... σκέτη απόλαυση!\nΦιλέτο στήθος κοτόπουλο με κολοκυθάκια ραγού και φρέσκια τομάτα\nΈνας από τους λόγους που έρχομαι σε συχνή αντιπαράθεση με τις κλασσικές μαγείρισσες είναι οι τετριμμένες συνταγές που επαναλαμβάνονται συνέχεια παντού. Η κουζίνα απαιτεί τόλμη και φαντασία… χρησιμοποιούμε ότι υλικά διαθέτουμε και απλά εξασκούμε τις τεχνικές που γνωρίζουμε.\nΚοπανάκια κοτόπουλου Άρτας στη γάστρα με σάλτσα μουστάρδας\nΤα μαγειρευτά φαγητά δίνουν την αίσθηση του σπιτικού και προσεγμένου φαγητού, ειδικά μάλιστα αν μαγειρευτούν σε γάστρα. Αν και η Τσικνοπέμπτη θέλει την τσίκνα της, προσωπικά θα προτιμήσω αυτήν την εύκολη και ιδιαίτερα νόστιμη συνταγή αυτήν την εβδομάδα, με δόσεις σπιτικού μαγειρέματος και gourmet δείπνου.\nΛαχανικά με μυρωδικά εξοχής\nΓια να μάθουμε να τρώμε ελαφριά, αλλά και νόστιμα, σας δίνουμε μια συνταγή με λαχανικά και μυρωδικά εξοχής που θα σας κάνει να λατρέψετε το υγιεινό γεύμα!\nΑρνάκι με φασολάκια φρέσκα\nΣυνοδεύουμε το αρνάκι μας με καλοκαιρινά λαχανικά, όπως τα φασολάκια, και του δίνουμε γεύση με φρέσκια τομάτα, κρεμμυδάκι και ελαιόλαδο. Έτσι έχουμε ένα χορταστικό κυρίως πιάτο που συνοδεύεται με τυρί φέτα και φρέσκο ψωμί!\nΜια σάλτσα που ταιριάζει με όλα τα κρέατα, αλλά και με τα ζυμαρικά!\nΣυνταγή για σάλτσα μουστάρδας που θα σας κάνει να γλείφετε και τα δάχτυλά σας!\nΣυνταγή για σάλτσα BBQ για να συνοδεύει τα κρεατικά σας!\nΦρέσκος σολομός με μείγμα βοτάνων\nΣυνταγή για φρέσκο σολομό με βότανα και βινεγκρέτ.\nΧοιρινό κότσι στην γάστρα με μαύρη μπύρα και ψητές πατατούλες\nΜια μοναδική συνταγή για να ξετρελάνεται την παρέα σας! Βρείτε παρακάτω τη συνταγή...\nΦιλέτο μπαρμπουνιού mi-cuit με λαθούρια Αράχωβας\nΛαχταριστή συνταγή φιλέτου μπαρμπουνιού με λαθούρια.\nΙσπανικός βακαλάος σε τυμπάλ πατάτας με καλαθάκι Λήμνου και γλάσσο κρέατος\nΣολομός με πανδαισία σαλατικών\nΛαχταριστή και δροσερή σαλάτα με σολωμό...\nΣπαγγετίνι με αστακό\nΥπέροχη μακαρονάδα σπαγγετίνι με αστακό! Το πιο καλοκαιρινό γεύμα...\nΜπουτάκια κοτόπουλου στο γκριλ με μουστάρδα και εστραγκόν\nΣυνταγή με μπουτάκια κοτόπουλου στο γκριλ με μουστάρδα και εστραγκόν\nΝτοματοπιπεριές γεμιστές με ρύζι\nΣυνταγή για το πιο καλοκαιρινό πιάτο...\nΜπριζόλα κρασάτη με ριζότο λαχανικών\nΑρνάκι γάλακτος στη γάστρα με αγριόρυζο, καραμελωμένα γλυκολέμονα και σάλτσα κατσικίσιου τυριού\nΙδανικό πιάτο για κάθε περίσταση!\nΣτήθος κόκκορα γιαχνί στους χυμούς του, με πατατούλες και μανιτάρια\nΜερακλίδικες συνταγές για όλη την παρέα...\nΠοπιέτα ψαριού με καρπάτσιο βολίτη\nΚαλαμάρια με κρεμμυδάκια, μανιτάρια και στιφάδο\nΨητή πουλάδα με δεντρολίβανο\nΠολλές από τις πιο δημοφιλείς συνταγές περιέχουν πουλερικά στα βασικά υλικά τους. Από αυτά, πιο οικονομικό είναι το κοτόπουλο και πιο νόστιμο το κοτόπουλο αγροκτημάτων, ειδικά μάλιστα αν πρόκειται για ελευθέρας βοσκής.\nΜοναδική και βελούδινη η συνταγή της εβδομάδας με μους αυγοτάραχο...\nΛαχταριστή συνταγή για κρέμα τυριού...\nΦρουτάλια με πατατούλες\nΤα ορεκτικά είναι απαραίτητα στο τραπέζι μας... για αυτό κι εμείς φτιάχνουμε Φρουτάλια με πατατούλες!\nΟρεκτικά με γαρίδες σαγανάκι...


«Συνεχίζω με βάρος και ευθύνη, πάμε για τη νίκη με τη Λάρισα»\nΓια το γεγονός ότι θα παραμείνει στον πάγκο του Άρη μέχρι το τέλος της σεζόν, για το παιχνίδι με τη Λάρισα και τις απουσίες που έχει να διαχειριστεί, αλλά και την αγωνιστική άνοδο του Μπράουν Ιντέγε, μίλησε στο συνδρομητικό κανάλι, ο τεχνικός των «κιτρινόμαυρων», Τόλης Τερζής.\nΓια το γεγονός ότι έβγαλε από πάνω του τον μανδύα του υπηρεσιακού προπονητή κι αν άλλαξε κάτι στον τρόπο σκέψης του:\n«Η δουλειά που γινόταν πριν συνεχίζεται και τώρα. Θέλουμε να ετοιμαστούμε όσο το δυνατόν καλύτερα για τον αγώνα με τη Λάρισα. Το μόνο που άλλαξε είναι το υπηρεσιακός, αλλά σε επίπεδο δουλειάς, δεν άλλαξε κάτι. Νιώθω όπως ένιωθα και πριν. Είναι χαρά μεγάλη να νιώθεις την εμπιστοσύνη όλων, ξέρω ότι οι ευθύνες είναι μεγαλύτερες, γνωρίζω τι σημαίνει να είσαι σ’ αυτή τη θέση, αλλά δεν αλλάζει ο τρόπος δουλειάς μου. Ο πρόεδρος μου είπε ότι θα συνεχίσουμε μαζί, ξέρω ότι το βάρος είναι μεγάλο και την ευθύνη. Δεν κάνω κάτι διαφορετικό σε σχέση με αυτό που έκανα τις προηγούμενες εβδομάδες. Στόχος είναι να βελτιωνόμαστε».\nΓια τον αγώνα απέναντι στη Λάρισα: «Όλα τα παιχνίδια θέλουν ιδιαίτερη προσοχή και η Λάρισα διαθέτει καλή ομάδα, πήρε μεγάλο αποτέλεσμα απέναντι στην Ξάνθη και παίζει με διαφορετικό τρόπο σε σχέση με τους άλλους. Ετοιμαζόμαστε για να πάρουμε τη νίκη, θα έχουμε κόσμο στο γήπεδο. Είναι απαραίτητο να διαχειριστούμε το πρέπει. Δεν μας αγχώνει, οφείλουμε να είμαστε όσο το δυνατόν πιο έτοιμοι. Η Λάρισα δεν κάνει μόνο άμυνα. Πήρε αξιόλογους παίκτες στις τελευταίες ημέρες των μεταγραφών. Ξέρουμε τα ποιοτικά χαρακτηριστικά τους και τι κάνουν στο γήπεδο. Είναι πολύ υπολογίσιμος αντίπαλος. Θα χρειαστεί υπομονή κι ελπίζω ότι θα τα καταφέρουμε».\nΓια τις απουσίες των Κουέστα, Σάσα: «Είναι πολύτιμοι ποδοσφαιρικές, όμως ο Άρης έχει καλό υλικό και παίκτες που μπορούν να καλύψουν τη θέση κάθε ποδοσφαιρική. Υπάρχουν επιλογές και θα κοιτάξουμε να κάνουμε το καλύτερο δυνατό για να μη φανούν οι απουσίες. Γενικώς, οι απουσίες λόγω τραυματισμών και καρτών είναι στο πρόγραμμα. Σημασία έχει ότι έχουμε παίκτες που μπορούν να καλύψουν τα κενά. Γι’ αυτό φρόντισε η ομάδα να έχει πολλούς ισάξιους ποδοσφαιριστές».\nΓια το αν τον προβληματίζει η πολύμηνη απουσία του Κουέστα: «Ξέρουμε ότι ο Χουλιάν θα επιστρέψει τέλη Δεκεμβρίου, είναι ιδιαίτερη η θέση του. Το θετικό είναι ότι η επέμβασή του πέτυχε κατά 100%, οπότε πρέπει να γίνει καλή αποθεραπεία».\nΓια την επιλογή μεταξύ Ντουάρτε και Μπα για τον άξονα της μεσαίας γραμμής: «Δουλεύουν καθημερινά πολύ καλά. Με προκαλούν… με την έννοια να τους δώσω χρόνο συμμετοχής και να καλύψουν τη θέση του Σάσα και νιώθω ότι είναι έτοιμοι να ανταποκριθούν».\nΓια την ψυχολογία της ομάδας μετά το ισόπαλο αποτέλεσμα στην Τούμπα: «Είναι πικρία και όχι θυμός γιατί φάγαμε γκολ στην τελευταία φάση του αγώνα. Αν ήμασταν πιο προσεκτικοί στο τελευταίο λεπτό θα παίρναμε τους βαθμούς. Το συζητήσαμε την επομένη στην προπόνηση, το ξεχάσαμε και ψυχολογικά είμαστε καλά.\nΓια την αγωνιστική άνοδο του Ιντέγε: «Είναι από τους παίκτες που κάνουν πολλά πράγματα στο παιχνίδι, δεν είναι μόνο το γκολ. Σίγουρα νιώθει καλύτερα, εμείς περιμέναμε το γκολ του Ιντέγε».\nΣυνεχίζουν μαζί Ιωνικός και Χαλιλάι


amethystos: Το Άγιο Πνεύμα στην ζωή του Ιησού (4)\nΣυνέχεια από : Σάββατο, 13 Ιουλίου 2013\nΑΝΗΚΕΙ ΗΔΗ ΚΑΘ’ΟΛΟΚΛΗΡΙΑΝ ΣΤΗΝ ΛΑΤΙΝΙΚΗ ΑΙΡΕΣΗ\nΑπό το χρίσμα στην έκχυση του πνεύματος.\nΜόνον τώρα, αφού πρώτα κατανοήσουμε την σπουδαιότητα που είχε η Βάπτιση, προσωπικά, για τον Ιησού, μπορούμε να υπολογίσουμε και την σπουδαιότητα που αντιπροσώπευε για την Εκκλησία και να αξιολογήσουμε πλήρως τις δηλώσεις των Πατέρων σχετικά με το γεγονός «Είναι σε εμάς -γράφει ο Μ.Αθανάσιος- που απευθύνεται η κάθοδος του Αγίου Πνεύματος πάνω στον Ιησού στον Ιορδάνη. Είναι για τον Αγιασμό μας, ώστε να γίνουμε μέτοχοι του χρίσματος και να μπορεί να λεχθεί σε μας: Δεν γνωρίζετε πώς είστε ο Ναός του Θεού και το Άγιο Πνεύμα κατοικεί σε σας (1 Κορ 3,16)».\nΤο χρίσμα του Χριστού ήταν ένα χρίσμα για μας, με την έννοια ότι πρoοριζόταν για μας. Ο Πέτρος, θέλοντας να εξηγήσει, στο πλήθος που συγκεντρώθηκε, το θαύμα της πεντηκοστής, λέει: τη δεξιά ούν του Θεού υψωθείς την τε επαγγελίαν του Αγίου Πνεύματος λαβών παρά του Πατρός, εξέχεε ταύτο ό νύν βλέπετε και ακούετε (Πράξεις 2,32). Την πεντηκοστή και πρίν ακόμη, στο μυστήριο του Πάσχα, ο Ιησούς εξέχυσε στην Εκκλησία εκείνο το πνεύμα που είχε δεχθεί από τον Πατέρα στην Βάπτιση του. Γι’ αυτό και ονομάζεται το πνεύμα του Χριστού. Την πεντηκοστή ο Κύριος Ιησούς, λέει το κείμενο του Βατικανού ΙΙ - καθιστά συμμέτοχο όλο του το μυστικό σώμα, του χρίσματος του πνεύματος με το οποίο ο ίδιος είχε χρισθεί. Ένα και το αυτό πνεύμα κυλά λοιπόν στον Ιησού και σε μας, όπως ο ίδιος χυμός κυλά στην άμπελο και στα κλήματα.\nΒεβαίως, υπάρχει μόνον ένα Άγιο Πνεύμα, μόνον που εδώ πρόκειται για μία ενότητα διαφορετική από την υποστατική, που οφείλεται στην θεμελιώδη ενότητα τού τρίτου προσώπου της Τριάδος. Πρόκειται για μία ενότητα ιστορική επίσης, με την έννοια πώς το Άγιο Πνεύμα έρχεται σε μας μέσω της ιστορίας του Χριστού, και όχι κατευθείαν από την αιωνιότητα. Έρχεται μέσω της Εκκλησίας. Αυτό δεν σημαίνει πώς ξεχνούμε την πηγή του Αγίου Πνεύματος (όπως αγαπούν να υπογραμμίζουν οι Ορθόδοξοι αδελφοί) που είναι ο Πατήρ, σαν «πνεύμα του Πατρός». Δεν λησμονείται η αιώνια πηγή του, λόγω του ότι κυττάζουμε προς την άμεση πηγή του στον χρόνο.\nΣτο Άγιο Πνεύμα, μέσω του Ιησού, εμείς εγγίζουμε απευθείας (δηλαδή χωρίς ξένα διαφράγματα στην Θεία φύση), τον ίδιο τον Πατέρα. Ο Θεός -γράφει ο Απόστολος- έστειλε στις καρδιές μας «Το πνεύμα του Υιού του» δηλαδή το πνεύμα του Ιησού, το οποίο κράζει «Αββά, Πατέρα» (Ρωμ 8,15). Το γεγονός πως το Άγιο Πνεύμα κραυγάζει σε μας «Αββά, πατήρ», είναι η καλύτερη απόδειξη πώς είναι το πνεύμα που υπήρξε στον Ιησού της Ναζαρέτ. Και πράγματι, καθ’εαυτό, καθότι τρίτο πρόσωπο της Τριάδος, το Άγιο Πνεύμα δεν θα μπορούσε να φωνάξει στον Θεό, ονομάζοντας τον «Πατέρα», διότι δεν είναι «Υιός», όπως ο Ιησούς, διότι προοδεύει από τον Πατέρα (και από τον Υιό) «εκπορευόμενο», όχι «γεννητώς».\nΌταν επικαλούμαστε το πνεύμα, δεν θα πρέπει λοιπόν να κυττάζουμε, ιδεατά, ψηλά στον Ουρανό, ή κάπου αλλού, δεν έρχεται από εκεί το πνεύμα, αλλά από τον Σταυρό του Χριστού. Εκείνος είναι ο «πνευματικός βράχος» από τον οποίο αυτό το ύδωρ το ζών εκχέεται στην Εκκλησία για να ξεδιψάσει τους πιστούς. Όπως η βροχή, στην εποχή της, κατέρχεται πλούσια από τον ουρανό και συγκεντρώνεται στα βραχώδη βάθη των βουνών, μέχρις ότου βρεί ένα άνοιγμα προς τα έξω και μεταμορφώνεται σε πηγή που χύνεται διαρκώς μέρα νύχτα, χειμώνα καλοκαίρι, έτσι και το πνεύμα που κατήλθε και συγκεντρώθηκε ολόκληρο στον Ιησού κατά την διάρκεια της επιγείας του ζωής, πάνω στον Σταυρό βρήκε ένα άνοιγμα, μία πληγή, και έγινε πηγή που αναπηδά, για την αιώνιο ζωή στην Εκκλησία. Η στιγμή κατά την οποία ο Ιησούς εξέπνευσε πάνω στον σταυρό(Ιωάν 19,30), είναι επίσης για τον Ευαγγελιστή η στιγμή κατά την οποία «εκχύνει το πνεύμα» [όπως ακριβώς περιγράφουν τήν στιγμή τού θανάτου τών Γκουρού, ότι διαχέει τό πνεύμα του στούς μαθητές του πού παρίστανται, καί βάσει τού οποίου ορίζονται οι διάδοχοι τής σχολής. Ο Ευαγγελιστής όμως γράφει "παραδίδει το πνεύμα". Ας προσέξουμε την αισχρή Μετα-Πατερική Θεολογία την οποία παρακολουθούμε].\nΗ ίδια αυτή έκφραση πρέπει να εννοηθεί, σύμφωνα και με την ιδιαίτερη χρήση της από τον Ιωάννη, και με την μία και με την άλλη σημασία της. Κατά γράμμα σαν εκπνέω και σύμφωνα με την μυστικιστική της σημασία σαν «δίνω το πνεύμα». Το επεισόδιο του ύδατος και του αίματος που ακολουθεί αμέσως στο κείμενο, τονίζει αυτή την μυστική σημασία. Αμέσως μετά, αυτό το μυστήριο αναπαριστάται σχεδόν πλαστικά [εικονίζεται, ενώ ήταν μυστικό], όταν στο δείπνο ο Αναστημένος Ιησούς, φυσά στους μαθητές του λέγοντας τους «Λάβετε πνεύμα Άγιο» (Ιωάν 20,22).\nΑλλά εγείρεται αυθόρμητα μία ερώτηση: Γιατί εκείνο το διάλειμμα χρόνου, ανάμεσα στην στιγμή στην οποία ο Ιησούς, στον Ιορδάνη, εδέχθη το χρίσμα, και την στιγμή κατά την οποία, πάνω στον Σταυρό και την πεντηκοστή, συνέβη η έκχυση; [Όπως βλέπουμε όλη αυτή η αίρεση, από το Φιλιόκβε ακόμη, μέχρι την σημερινή ιστορική Εκκλησία και την οικονομία του Αγίου Πνεύματος, εκτός του ότι θεωρεί το κατ’εικόνα σαν την καθαυτή Αγία Τριάδα, την ενυπάρχουσα, κατανοεί την ενσάρκωση του Κυρίου και την ζωή Του, σαν εμφάνιση στον χρόνο. Σαν να μην κατόρθωσε ο Κύριος και να μην είναι δυνατόν να νικηθεί και να μεταμορφωθεί ο ΧΡΟΝΟΣ, δηλαδή ο θάνατος. Ο Κύριος όταν έλεγε Ιδού Καινά ποιώ πάντα, εννοούσε πώς αφήνω όμως τον χρόνο για τα έσχατα. Στην ίδια πλάνη έπεσαν και οι παλαιοημερολογίτες. Διότι ο Κύριος μεταμόρφωσε και τον χρόνο σε ΚΑΙΡΟ. Όπως αποκαλύπτεται με την ενσάρκωση του στην Θεοτόκο και όπως μας θυμίζουν διαρκώς οι Πατέρες στην Ευχαριστία. Πάσαν την βιοτικήν απωθώμεθα μέριμναν, διότι ήλθε ο Καιρός του ποιήσαι τω Κυρίω. Επειδή λοιπόν δεν νικιέται ο θάνατος, όπως βλέπουμε η Ανάσταση δεν παίζει ρόλο, επινοείται μία διαιώνιση του πνεύματος, κάτι ανάλογο με την διαιώνιση του είδους, κάτι παράλληλο, που οδηγεί στην αιωνιότητα, όχι όμως κάποιον, την Εκκλησία μόνον. Σώζει από τον θάνατο, στην αιωνιότητα, την Εκκλησία και Εκκλησία είναι αυτή η διαιώνιση. Εδώ στηρίζεται και η έννοια της διαδοχής της πίστεως των Αποστόλων, σαν κληρονομιά του Αγίου Πνεύματος, ιδίως από τον κλήρο, που τους διαδέχεται στον χρόνο]. Γιατί ο Ευαγγελιστής Ιωάννης λέει πώς το Άγιο Πνεύμα δεν μπορούσε να δοθεί, μέχρις ότου ο Ιησούς δεν είχε ακόμη δοξασθεί; Και ο Άγιος Ειρηναίος γράφει: το Άγιο Πνεύμα έπρεπε να συνηθίσει να κατοικεί ανάμεσα στους ανθρώπους, έπρεπε να εξανθρωπισθεί και να ιστορικοποιηθεί στον Ιησού, για να αγιάσει, μία μέρα όλους τους ανθρώπους, σεβόμενο χρόνους και τους τρόπους της ζωής και του πάθους των ανθρώπων. «Το Άγιο Πνεύμα -λέει- κατήλθε πάνω στον Υιό του Θεού, έγινε Υιός του ανθρώπου, συνηθίζοντας, σ’αυτόν να κατοικεί και να αναπαύεται ανάμεσα στους ανθρώπους, για να δυνηθεί να ενεργήσει σ’αυτούς την θέληση του Πατρός και να τους ανακαινίσει από τα γηρατειά στην νεωτερικότητα του Χριστού» (Κατά αιρέσεων ΙΙΙ, 17,1). Μέσω του Ιησού, το πνεύμα ριζώνει, ας πούμε, μέσα στον άνθρωπο, φυτεύει και περιμένει να ριζώσει, η χάρις στον άνθρωπο [σαν έμπειρος αγρότης]. Όμως στον Ιησού που δεν έχει αμαρτία, το πνεύμα μπορεί να κατέλθει και να παραμείνει (Ιωάν 1,33) συνηθίζοντας την παραμονή τους ανάμεσα στους ανθρώπους διαφορετικά από την Π.Δ., όταν η παρουσία του στον κόσμο ήταν μόνον «περιστασιακή». Κατά κάποιο τρόπο και το Άγιο Πνεύμα ενσαρκώνεται στον Ιησού της Ναζαρέτ, παρότι η ενσάρκωση έχει διαφορετική σημασία σ’αυτή την περίπτωση, εννοείται σαν έλευση και κατοίκηση σε μία σάρκα. [Η Βατικάνειος Εκκλησία τελικώς, με μία σύνθεση, προσλαμβάνει και τον προτεσταντισμό και την Ορθοδοξία, μετά την ακάματο διαστροφή της από τους Ρώσους μετανάστες και ιδιαιτέρως τον Φλωρόφσκι]. [Όλη αυτή η αισχρή κακοδοξία, πραγματικά η χειρότερη όλων. Η ΠΑΝΑΙΡΕΣΗ, όπως την ονόμασαν οι σύγχρονοι μας Πατέρες σαν τον Πόποβιτς, προκύπτει από την κατάργηση της Ουσίας του Θεού, την άρνηση των ακτίστων ενεργειών και την κατανόηση των Υποστάσεων, κάτω από την επιρροή του Αυγουστίνου, σαν σχέσεων]. «Ανάμεσα σε εμάς και το πνεύμα του Θεού, γράφει ο Καβάσιλας υπάρχει ένας διπλός τοίχος χωρισμού: εκείνος της φύσεως και εκείνος της διεφθαρμένης θελήσεως από την αμαρτία. Ο πρώτος αφαιρέθη από την μέση από τον Σωτήρα με την ενσάρκωση Του ο δεύτερος με την Σταύρωσή Του, καθότι ο σταυρός αφάνισε την αμαρτία. Αφαιρούμενοι λοιπόν και οι δύο τοίχοι, και τα δύο εμπόδια, δεν εμποδίζει τίποτε πλέον την έκχυση του Αγίου πνεύματος σε κάθε σάρκα (Η εν Χριστώ ζωή 3,1).\nΤι λέει όμως στ’αλήθεια το κείμενο του Καβάσιλα, χωρίς την κακοποίηση του Βατικάνειου: «Ο Θεός δεν διέφερε από τους ανθρώπους κατά τον τόπο, αφού κατείχε κάθε τόπο, αλλά εξαιτίας της αντιθέσεως που υπήρχε. Η ίδια η φύση μας έμενε χωρισμένη από τον Θεό, επειδή διέφερε κατά πάντα από Αυτόν και δεν είχε τίποτε κοινό μαζί Του, αφού αυτός ήταν μόνο Θεός και η φύση μας μόνο άνθρωπος. Αλλά όταν η σάρκα θεώθηκε και η ανθρώπινη φύση έλαβε ως υπόσταση τον ίδιο τον Θεό, το τείχος έγινε πλέον μύρο. Και η αντίθεση εκείνη δεν έχει θέση, αφού, η μία υπόσταση, που ήταν μόνον το Ένα, έγινε και το άλλο. Αυτή καταργεί το διαχωρισμό ης Θεότητος και ανθρωπότητος ως κοινός όρος των δύο φύσεων, γιατί σε πράγματα που διίστανται, κοινός όρος δεν μπορεί να υπάρξη».\nΣε τι συνίσταται η κακοποίηση του κειμένου του Καβάσιλα Αμέθυστε; Το έχει αλλάξει;\n21/2/17 10:41 π.μ.\nΗ θεολογία τού Χρίσματος τής Παπικής αιρέσεως καθιστά τόν Χριστό απλό άνθρωπο, όχι τέλειο άνθρωπο καί τόν απλό άνΘρωπο χωρίς τά Μυστήρια τού Χριστού καί τό Μυστήριο τής Μετανοίας, Χριστό.\n21/2/17 11:39 π.μ.


«Ζεσταίνονται» οι Ισραηλινοί… | Goal News Cy\nΑ' ΚΑΤΗΓΟΡΙΑΟΜΟΝΟΙΑ«Ζεσταίνονται» οι Ισραηλινοί...\n«Ζεσταίνονται» οι Ισραηλινοί…\nΣημαντικός αριθμός οπαδών της Μπεϊτάρ αναμένεται να ταξιδέψει στην Κύπρο την Πέμπτη, για τον αγώνα της ομάδας τους κόντρα στην Ομόνοια, σύμφωνα με τα ΜΜΕ στο Ισραήλ. Γίνεται λόγος για περίπου 1.100 οπαδούς της Μπεϊτάρ.\nΜάλιστα, υπό τον φόβο πιθανών επεισοδίων και νέας τιμωρίας της ομάδας (αφού είναι ιδιαίτερα φανατικοί), η διοίκηση του συλλόγου ανέλαβε να διευθετήσει τα της καθόδου τους στην Κύπρο. Άλλωστε, διαχρονικά οι ισραηλινές ομάδες, ή ακόμη και η Εθνική της γειτονικής χώρας, είναι αποδεδειγμένο πως κουβαλούν πολύ κόσμο όταν πρόκειται θα αγωνιστούν στην Κύπρο.\nΟι άνθρωποι της διοίκησης κλείνουν τα εισιτήρια και τα ξενοδοχεία των οπαδών, ενώ θα έχουν την ευθύνη για την μεταφορά τους από και προς το γήπεδο.


Πες μου τον φίλο σου και το πόθεν έσχες σου κ. Μητσοτάκη - Kifisia-Life\nΛίγη σημασία για τον Έλληνα πολίτη έχει ποιες είναι οι δικές μου μουσικές, θεατρικές ή πολιτικές προτιμήσεις. Σημασία έχει ότι ο πρωθυπουργός της χώρας είναι υπόλογος της πιο ατιμωτικής πράξης για πολιτικό. Λέει ψέματα για να αποκρύψει στοιχεία για την περιουσία η οποία έχει εξαφανιστεί από το πόθεν έσχες του.\nΟ κ. Μητσοτάκης με μια ακόμα ανακοίνωση με αφορμή δηλώσεις του προέδρου του ΣΥΡΙΖΑ- Προοδευτική Συμμαχία, Αλέξη Τσίπρα, που αφορούσαν το πόθεν έσχες του, επιμένει να μην απαντά για την ουσία του θέματος. Το εύκολο για αυτόν είναι να υβρίζει, πράγμα που δεν θα έπρεπε ως πρωθυπουργός, (όπως δεν θα έπρεπε να έχει και ψευδές πόθεν έσχες) και να επιχειρεί να με ταυτίσει με τον ΣΥΡΙΖΑ και τον Αλέξη Τσίπρα. Προφανώς το πρόβλημα στη συγκεκριμένη περίπτωση είναι ότι ο κ. Αλέξης Τσίπρας ζητά όπως οφείλει, ως αρχηγός κόμματος και πρώην πρωθυπουργός ο ίδιος να δοθούν εξηγήσεις. Ζητά λοιπόν τα αυτονόητα.\nΓια να αποδείξει μάλιστα σχέση του Τσίπρα μαζί μου, παραθέτει διάφορες φωτογραφίες από την ημέρα που ο ΣΥΡΙΖΑ ανέλαβε την εξουσία. Ο κ. πρωθυπουργός πρέπει να καταλάβει πως δεν είναι μαθητής Γυμνασίου για να απευθύνεται στους συμμαθητές του με όρους “κρυφτού” και “τσιγκολελέτα”. Λίγη σημασία για τον Έλληνα πολίτη έχει ποιες είναι οι δικές μου μουσικές, θεατρικές ή πολιτικές προτιμήσεις. Σημασία έχει ότι ο πρωθυπουργός της χώρας είναι υπόλογος της πιο ατιμωτικής πράξης για πολιτικό. Λέει ψέματα για να αποκρύψει στοιχεία για την περιουσία η οποία έχει εξαφανιστεί από το πόθεν έσχες του. Στους πολίτες λοιπόν είναι υπόλογος και κυρίως στους ψηφοφόρους του.\nΑφού όμως ο κ. Μητσοτάκης αρέσκεται στη διαμοίραση φωτογραφιών, να δώσουμε κι εμείς μερικές φωτογραφίες στη δημοσιότητα από τις προσωπικές του συμπάθειες. Με τον Νίκο Γεωργιάδη, γνωστό για την εμπλοκή του στο κύκλωμα παιδεραστίας και trafficking, ο οποίος παραμένει στενός φίλος και ευνοούμενος του πρωθυπουργού και με τον Δημήτρη Λιγνάδη, γνωστό για αντίστοιχες εγκληματικές πράξεις. Ο κ. Μητσοτάκης για να παρακολουθήσει παράσταση του τελευταίου, πήρε στρατιωτικά ελικόπτερα για να τον πάνε στην Επίδαυρο. Θα συμφωνήσω με τον κ. Μητσοτάκη λοιπόν, πως ο καθείς και οι συμπάθειές του, ή αλλιώς, πες μου τον φίλο σου και το πόθεν έσχες σου, να σου πω ποιος είσαι.\nΑκολουθεί η ανακοίνωση του Γραφείου Τύπου του Πρωθυπουργού:\n«Απάντηση στην ανάρτηση του Αρχηγού της Αξιωματικής Αντιπολίτευσης, Αλ. Τσίπρα\nΜε τη σημερινή ανάρτησή του ο κ. Τσίπρας δείχνει ξεκάθαρα ποιος κρύβεται πίσω από τις αθλιότητες κατά του Πρωθυπουργού και της συζύγου του και ποιος ενορχηστρώνει τον πόλεμο λάσπης εναντίον τους. Η Μαρέβα Γκραμπόφσκι Μητσοτάκη έχει δώσει στη δημοσιότητα όλα τα στοιχεία και έχει προσφύγει στη Δικαιοσύνη κατά του κ. Βαξεβάνη, ο οποίος έχει πρωτόδικα καταδικαστεί μια φορά για συκοφαντική δυσφήμιση, κατόπιν αγωγής της κυρίας Γκραμπόφσκι. Επίσης, τόσο η ίδια όσο και το Πόθεν Εσχες του Πρωθυπουργού έχουν ερευνηθεί εξονυχιστικά, όσο ελαχίστων Ελλήνων, από όλες τις αρμόδιες αρχές.\nΤελευταία τροποποίηση στιςΔευτέρα, 26 Ιουλίου 2021 16:50\nΠες μου τον φίλο σου και το πόθεν έσχες σου κ Μητσοτάκη\nΠερισσότερα σε αυτή την κατηγορία: « Ιάσονας Αποστολόπουλος - Περήφανος «επιθετικός επικριτής» για πάντα Το κουλούρι, κολάρο! »


Εδειραν άγρια στα Εξάρχεια τον βουλευτή της ΝΔ Βασίλη Οικονόμου | E-Daily.gr\n«Αν ξαναπατήσεις στα Εξάρχεια, πέθανες», του φώναζαν\nΔημοσίευση 15/12/2015 | 23:45\nΌλα συνέβησαν γύρω στις 22:00 το βράδυ της Τρίτης. Ο Βασίλης Οικονόμου έπινε ένα ποτό στο μπιστρό-μπαρ «Ζάχαρη και Αλάτι» επί της οδού Βαλτετσίου, χωρίς να συονδεύεται από άνδρα της προσωπικής του ασφάλειας. Αιφνιδιαστικά μπήκαν στο μαγαζί περί τα δέκα άτομα με κράνη και κουκούλες. Τον πλησίασαν και τον ρώτησαν: «Είσαι ο Βασίλης Οικονόμου; Που ήσουν βουλευτής στο ΠΑΣΟΚ, στη ΔΗΜΑΡ και στη ΝΔ τώρα;», και ξεκίνησαν να τον ξυλοκοπούν.\nΟ βουλευτής επιβεβαίωσε το επεισόδιο με τον άγριο ξυλοδαρμό που υπέστη. Είπε μάλιστα, ότι οι άγνωστοι, που προξένησαν ζημιές και στο μαγαζί, φεύγοντας του φώναξαν απειλητικά: «¶μα ξαναπατήσεις στα Εξάρχεια, σε σκοτώσαμε»\nΟ κ. Οικονόμου φέρει θλαστικά τραύματα στο πρόσωπο και στο σώμα και κάνει εξετάσεις στο νοσοκομείο. Το μαγαζί όπου δέχθηκε την επίθεση είναι δίπλα από το πολιτικό του γραφείο, και βρίσκεται ακριβώς απέναντι από το «Γιάντες», όπου είχε δεχθεί πριν μερικούς μήνες επίθεση ο Γιάνης Βαρουφάκης.


Ξενοδοχεία σε Selçuk από 162€/βράδυ - Ψάξτε στην KAYAK\nΨάξτε ταυτόχρονα σε εκατοντάδες ταξιδιωτικές ιστοσελίδες για ξενοδοχεία σε Selçuk\nΙούλιος Ο πιο ακριβός μήνας με μέση αύξηση 247% στις τιμές.\nΠότε να κλείσετε ξενοδοχείο σε Selçuk\nΟι καλύτερες συμβουλές για να βρείτε εκπληκτικές προσφορές ξενοδοχείων σε Selçuk\nΕάν αναζητάτε φθηνό ξενοδοχείο σε Selçuk, καλύτερα να επισκεφτείτε την πόλη κατά την περίοδο χαμηλής ζήτησης. Οι μήνες κατά τους οποίους θα βρείτε φθηνή διαμονή σε Selçuk είναι ο Απρίλιος και ο Δεκέμβριος.\nΟι τιμές δωματίων ποικίλουν με βάση διάφορους παράγοντες. Εάν μείνετε Δευτέρα σε Selçuk, θα βρείτε τις φθηνότερες προσφορές ξενοδοχείων. Συνήθως η πιο ακριβή ημέρα είναι Παρασκευή.\nΠόσο καιρό είναι καλό να μείνετε; Οι χρήστες της KAYAK συνήθως κλείνουν διαμονή σε Selçuk για 2 ημέρες.\nΣυχνές ερωτήσεις για την κράτηση ξενοδοχείων σε Selçuk\nΕίναι ασφαλή τα ξενοδοχεία στην περιοχή Selçuk κατά τη διάρκεια της κρίσης του κοροναϊού (COVID-19);\nΤα ξενοδοχεία είναι ασφαλή για τους ταξιδιώτες, εφόσον εφαρμόζουν σωστά τα μέτρα υγιεινής για την αντιμετώπιση του κοροναϊού (COVID-19). Ωστόσο, σας συνιστούμε να επικοινωνήσετε με τις τοπικές αρχές για τις διαδικασίες ασφαλείας που ισχύουν για τα ξενοδοχεία στην περιοχή Selçuk.\nSelçuk - Πόσο κοστίζει η διαμονή σε ξενοδοχείο;\n56€ είναι η μέση τιμή για δίκλινο δωμάτιο σε Selçuk, αλλά οι χρήστες μας έχουν βρει δωμάτια από 9€ τις τελευταίες 3 ημέρες.\nSelçuk: Πώς μπορώ να βρω ξενοδοχείο στο κέντρο;\nΑφού κάνετε αναζήτηση για ξενοδοχείο στην KAYAK, μπορείτε να τη βελτιώσετε με το φίλτρο Γειτονιάς που σας επιτρέπει να διαλέξετε τις κεντρικές περιοχές στην πόλη Selçuk. Μπορείτε επίσης να κάνετε αναζήτηση με τον χάρτη για να διαλέξετε μια συγκεκριμένη περιοχή, όπως το κέντρο της πόλης Selçuk\nΠού να μείνετε σε Selçuk\nΟ χάρτης μας σας βοηθά να βρείτε τον ιδανικό χώρο διαμονής σε Selçuk, καθώς σας δείχνει την ακριβή τοποθεσία κάθε ξενοδοχείου.\nΤα καλύτερα ξενοδοχεία σε Selçuk\n0€ - 31€31€ - 62€62€ - 93€93€ - 123€123€+ το βράδυ\nΤα δημοφιλέστερα ξενοδοχεία σε Selçuk\nRichmond Ephesus Resort - Selçuk - Θέα στην ύπαιθρο\nRebetika Hotel - Selçuk\nUrkmez Hotel - Selçuk - Τραπεζαρία\nCella Boutique Hotel & Spa - Selçuk - Κτίριο\nVilla Dreams - Selçuk - Κτίριο\nSaint John Hotel - Boutique Class - Selçuk - Πισίνα\nBoomerang Guesthouse - Selçuk\nSihirbazin Evi - Selçuk - Κτίριο\nSelena Hotel - Selçuk - Κτίριο\nAmazon Petite Palace - Selçuk - Πισίνα\nNikbin Konak - Selçuk - Κτίριο\nHomeros Pension & Guesthouse - Selçuk - Κρεβατοκάμαρα\nEfes Arkeoloji Müzesi - Κοντινά ξενοδοχεία σε Selçuk\nSirincem Pension - Selçuk - Κρεβατοκάμαρα\nNicea Hotel - Selçuk - Κτίριο\nCelsus Boutique Hotel - Selçuk - Πισίνα\nΑξιοθέατα σε Selçuk\nΌλα τα ξενοδοχεία σε Selçuk\nSelçuk - Προσφορές ξενοδοχείων. Βρείτε ξενοδοχεία στην πόλη Selçuk. Βρείτε φθηνά δωμάτια στην πόλη Selçuk. Η KAYAK ψάχνει σε εκατοντάδες ταξιδιωτικά site για να σας βοηθήσει να βρείτε και να κλείσετε τα φθηνότερα ξενοδοχεία.


Επικοινωνία » Dool Creative Agency\n– επικοινωνησε μαζι μας\nΓράψε μας ένα μήνυμα στη φόρμα επικοινωνίας και θα επικοινωνήσουμε μαζί σου το συντομότερο δυνατό. Μπορείς επίσης να μας στείλεις ένα e-mail.\nΔευτέρα έως Παρασκευή από τις 09:00 έως τις 19:00\nΜπορείς να μας ζητήσεις να σε καλέσουμε δωρεάν και να κάνουμε μια σύντομη συζήτηση σχετικά με τις ανάγκες του έργου σου. Θα χαρούμε να μιλήσουμε μαζί σου.\nΔεσμευόμαστε για το απόρρητό σου. Η Dool Creative Agency Ltd χρησιμοποιεί τις πληροφορίες που μας παρέχεις για να επικοινωνήσουμε μαζί σου με το σχετικό περιεχόμενο, τα προϊόντα και τις υπηρεσίες μας. Μπορείς να διαγραφείς από αυτές τις επικοινωνίες ανά πάσα στιγμή. Για περισσότερες πληροφορίες, ανάτρεξε στο Πολιτική Απορρήτου.\nDesign is not only just what it looks like and feels like. design is how it works.\nΣχεδίασε μαζί μας το επόμενο έργο σου τώρα και άφησε μας να σε βοηθήσουμε να επιτύχεις τους στόχους σου. Από ψηφιακά προϊόντα και υπηρεσίες έως την επόμενη καμπάνια ψηφιακού μάρκετινγκ για την επιχείρησή σου.\nΜάθε περισσότερα για τη διαδικασία εργασίας μας και ετοιμάσου να δημιουργήσεις μαζί μας το επόμενο έργο σου.


Σύγχυση με τις αλλαγές στα συμβόλαια τηλεφωνίας!\nΔεν καταργείται το τέλος αποσύνδεσης λόγω διακοπής ή καταγγελίας της σύμβασης σταθερής ή κινητής ορισμένου χρόνου\nOργιο παραπληροφόρησης από μερίδα του Τύπου που υποστηρίζει ότι απελευθερώνονται τα συμβόλαια της κινητής τηλεφωνίας καθώς καταργείται το τέλος αποσύνδεσης!\nΟπως ορθά έγραψε η «δημοκρατία», δεν καταργείται το τέλος αποσύνδεσης λόγω διακοπής ή καταγγελίας σύμβασης σταθερής ή κινητής τηλεφωνίας ορισμένου χρόνου, δηλαδή αν ο καταναλωτής διακόψει ένα μονοετές ή διετές συμβόλαιο προτού λήξει.\nΤο τέλος αποσύνδεσης / διακοπής καταργείται μόνο στην περίπτωση που η σύμβαση έχει λήξει (ούτως ή άλλως δεν το χρέωναν κάποιες εταιρίες για κάποια συμβόλαια…). Αυτό διευκρινίζει και η διοίκηση της Εθνικής Επιτροπής Τηλεπικοινωνιών και Ταχυδρομείων (ΕΕΤΤ).\nΔεν θα καταβάλλεται, επίσης, και στην περίπτωση που ένας καταναλωτής θέλει να καταργήσει έναν αριθμό καρτοκινητής τηλεφωνίας (χωρίς συμβόλαιο δηλαδή), καθώς έως σήμερα οι εταιρίες χρέωναν ένα ποσό.\nΣτις συμβάσεις ορισμένου χρόνου ο συνδρομητής δεσμεύεται να παραμείνει στον πάροχό του για συγκεκριμένο διάστημα (π.χ. 12, 18 ή 24 μήνες).\nΣυνεπώς, σε περίπτωση που διακόψει ή καταγγείλει τη σύμβαση πριν από την παρέλευση του ορισμένου χρόνου, ο πάροχος έχει δικαίωμα να επιβάλει το τέλος διακοπής / καταγγελίας. Σημειώνεται ότι από την 1η Οκτωβρίου 2018 το συγκεκριμένο τέλος πρέπει να αναγράφεται, με σαφήνεια, στην πρώτη σελίδα όλων των συμβάσεων που συνάπτονται.\nΣτην πρώτη σελίδα του λογαριασμού πρέπει να αναγράφεται και το αναπόσβεστο υπόλοιπο για την επιδότηση (παγίου ή συσκευής ή άλλου εξοπλισμού) που έχει λάβει ο συνδρομητής. Ετσι, ο τελευταίος θα γνωρίζει πόσα πρέπει να πληρώσει αν διακόψει πρόωρα το συμβόλαιό του λόγω της επιδότησης που έχει λάβει.\nΟπως εξηγούν στελέχη της αγοράς τηλεπικοινωνιών, το κόστος της επιδότησης και όχι το όποιο τέλος αποσύνδεσης είναι αυτό που επιβαρύνει περισσότερο όσους διακόπτουν συμβόλαια ορισμένου χρόνου.\nΟ νέος Γενικός Κανονισμός Αδειών έχει, πάντως, στα ψιλά γράμματα και μια ρύθμιση προς όφελος των καταναλωτών. Αν ένας πελάτης διακόψει πρόωρα ένα διετές συμβόλαιο και με βάση την επιδότηση παγίου πρέπει να πληρώσει π.χ. 120 ευρώ, ενώ με την επιδότηση συσκευής 130 ευρώ, τότε θα επιβαρυνθεί με το μικρότερο ποσό ανεξάρτητα από την επιλογή του κατά την υπογραφή του συμβολαίου. Ακόμα και αν έχει επιλέξει την επιδότηση συσκευής, θα πληρώσει 120 ευρώ.\nΕπιπλέον, οι πελάτες έχουν τη δυνατότητα διακοπής του συμβολαίου κινητής ή σταθερής με κάθε τρόπο, δηλαδή ακόμη και με μήνυμα ηλεκτρονικού ταχυδρομείου.


Είμαι Άνεργος… Είμαι και Άχρηστος; Ε, δε νομίζω… – Ο Εξυπνάκιας – Kiss My GRass\nHome / POINT OF U / Guest Stars' view / Είμαι Άνεργος… Είμαι και Άχρηστος; Ε, δε νομίζω… – Ο Εξυπνάκιας\nΕίμαι Άνεργος… Είμαι και Άχρηστος; Ε, δε νομίζω… – Ο Εξυπνάκιας\nPosted by: Natasa in Guest Stars' view, POINT OF U February 25, 2015\tComments Off on Είμαι Άνεργος… Είμαι και Άχρηστος; Ε, δε νομίζω… – Ο Εξυπνάκιας\n(Γράφει: Ο Εξυπνάκιας)\nΗ ανεργία καλπάζει με 27% και βάλε, οι νέες θέσεις έχουν εκλείψει, αρκετοί εργαζόμενοι πληρώνονται με καθυστέρηση τεσσάρων (4), πέντε (5) ή και επιπλέον μηνών, ακόμα περισσότεροι έχουν μείνει χωρίς εργασία, γιατί ο εργοδότης τους αποφάσισε ότι δεν του βγαίνουν τα κουκιά και πρέπει να περικόψει έξοδα, προσωπικό, και να παραμείνει σε ό,τι του είναι απαραίτητο.\nΚάποιοι άλλοι, σε αυξανόμενο ποσοστό, αποφάσισαν να αποχωρήσουν από την εργασία τους και να ρισκάρουν, όταν είχαν να επιλέξουν ανάμεσα στη προσωπική τους ψυχολογική ισορροπία ή την καταπίεση και παράλογη συμπεριφορά του manager, προϊσταμένου, ιδιοκτήτη, ή όπως θέλετε πείτε το, αυτού τέλος πάντων που ήταν ιεραρχικά ανώτερος ή στο τέλος της ημέρας τον πλήρωνε.\nΠρο κρίσης, ο άνεργος αντιμετωπιζόταν ως ο «μη ικανός» (για να μην πω κάτι χειρότερο και με περιορίσει η λογοκρισία), και συχνά τα σχόλια των υποψήφιων εργοδοτών στη θέα ενός βιογραφικού ανέργου ήταν καυστικά, συχνά και προσβλητικά.\nΑυτό όμως έχει αλλάξει.\nΤο προφίλ του σημερινού ανέργου είναι εντελώς διαφορετικό. Δεν είναι πλέον μόνο ο «μη ικανός» ή ο «προβληματικός», αλλά και o επαγγελματίας που, για λόγους που δεν σχετίζονται με την προσωπική του απόδοση ή συμπεριφορά του στην εργασία, βρέθηκε εκτός της αγοράς. Και επειδή η αγορά έχει περιορίσει τις δυνατότητες απασχόλησης (έχουν μειωθεί οι θέσεις εργασίας), έχει μειωθεί και η πιθανότητα να μπορέσει να ενταχθεί άμεσα στον εργασιακό χώρο. Και όταν θα ενταχθεί, οι αποδοχές του συνήθως θα είναι μικρότερες γιατί η προσφορά είναι μεγάλη και η ζήτηση μικρότερη.\nΛόγω επαγγελματικής ενασχόλησης, καθημερινά συναναστρέφομαι με επαγγελματίες που ψάχνουν εργασία, ή θέλουν να αλλάξουν εργασία (κρίση δε σημαίνει ότι παγώνει η αναζήτηση για μία καινούργια πρόκληση). Άνθρωποι ικανοί, άτομα με εμπειρία, γνώσεις και όρεξη που όμως αυτή τη στιγμή δεν έχουν εργασία. Είναι άχρηστοι; Ε δε νομίζω.\nΚαι όμως. Το πρώτο συναίσθημα που σου έρχεται στο μυαλό, όταν δεν έχεις εργασία είναι «Είμαι άχρηστος», «τι έχω και δε δουλεύω;», «που εργάζομαι; μμμ… προς το παρόν πουθενά», «μπορώ να έχω μία κάρτα σας; … Δεν έχω». Είναι λογικό να κάνουμε τέτοιες σκέψεις, όπως είναι λογικό να αναρωτιόμαστε ποιοι είμαστε και τι κάνουμε σε διάφορες φάσεις τις ζωής μας. Αν όμως αυτές οι σκέψεις γίνουν εμμονή, καταφέρνουμε ένα μόνο πράγμα. Να απογοητευόμαστε και να μηδενίζουμε τον εαυτό μας.\nΣκεφτείτε όταν πάτε σε ένα κατάστημα να αγοράσετε ένα προϊόν που καλύπτει μία ανάγκη σας. Θα έχετε βεβαίως κάνει την έρευνά σας στο Web αλλά ίσως θα θέλατε ο πωλητής να σας μιλήσει για τις λεπτομέρειες του προϊόντος. Βάσει των δικών σας κριτηρίων, θα αποφασίσετε να αγοράσετε. Ο πωλητής, αν είναι σωστός, θα προσπαθήσει να σας πείσει να αγοράσετε, και ίσως τα καταφέρει. Αν τα καταφέρει, έχει βοηθήσει το μαγαζί που δουλεύει, θα έχει ενισχύσει την πιθανότητα του να παραμείνει στην εργασία του και να πληρωθεί το μισθό του και ίσως πάρει και κάποιο bonus.\nΣτο παραπάνω παράδειγμα, ας αλλάξουμε λίγο τους πρωταγωνιστές. Ο πωλητής είστε εσείς ως άτομο, ο πελάτης σας είναι ο μελλοντικός εργοδότης σας, και τι «πουλάτε»; Μα φυσικά τον εαυτό σας για μια θέση εργασίας. Πιστεύετε πως θα σας «πουλήσετε», θα πείσετε δηλαδή το μελλοντικό εργοδότη σας να σας προσλάβει, αν σκέφτεστε αρνητικά, όπως για παράδειγμα «Είμαι άχρηστος»;. Ε, δε νομίζω.\nΣε μελλοντικό post, θα σας εξηγήσω κάποιους έξυπνους τρόπους για να ξεπεράσουμε την απογοήτευση και βέβαια να σκεφτόμαστε θετικά και να είμαστε έτοιμοι για την αλλαγή.\nαναζήτηση εργασίας ανεργία άνεργος οικονομική κρίση και εργασιακές σχέσεις\t2015-02-25\nTagged with: αναζήτηση εργασίας ανεργία άνεργος οικονομική κρίση και εργασιακές σχέσεις\nPrevious: Food tip of the day: Καραμέλες με ταχίνι\nNext: Μικρές καθημερινές Ιστορίες: Το χαμένο 2ευρω της Καθαράς Δευτέρας – Παναγιώτης Λαμπρίδης


OnePlus 7T Pro: Διέρρευσαν press images πριν την επίσημη παρουσίαση | Techblog.gr\nOnePlus 7T Pro: Διέρρευσαν press images πριν την επίσημη παρουσίαση\nAndroid OnePlus OnePlus 7T\nΠέμπτη, 26/09/2019 · Γιώργος Ανδρονικίδης Android OnePlus OnePlus 7T\nΗ OnePlus αναμένεται σήμερα να παρουσιάσει τα OnePlus 7T, OnePlus 7T Pro και OnePlus TV ωστόσο λίγες ώρες πριν την παρουσίαση των νέων προϊόντων διέρρευσαν press images οι οποίες αποκαλύπτουν το design των smartphone.\nΌπως γνωρίζουμε ήδη εδώ και αρκετό καιρό οι δύο εκδόσεις των smartphone θα έχουν διαφορετικό σχεδιασμό. Πιο συγκεκριμένα στο OnePlus 7T θα δούμε display με waterdrop notch στο πάνω μέρος το οποίο θα κρύβεται η front facing κάμερα ενώ η Pro έκδοση θα έχει all-screen σχεδιασμό χάρη στην pop-up selfie κάμερα.\nΗ πλάτη τώρα του απλού μοντέλου θα έχει κυκλικό module το οποίο θα φιλοξενεί την κάμερα τριπλής διάταξης στην περίπτωση όμως του 7T Pro θα δούμε παρόμοιο setup με αυτό των απλών OnePlus 7 των οποίων η κάμερα είχε τοποθετηθεί κάθετα στο κέντρο. Η κάμερα σε αυτήν την περίπτωση θα έχει τριπλή διάταξη αντί για τετραπλή.\nΗ οθόνη του απλού θα είναι τύπου Super AMOLED με ανάλυση 2K, ρυθμό ανανέωσης 90Hz και μέγεθος 6.55 ίντσες. Η Pro έκδοση τώρα θα έχει ελαφρώς μεγαλύτερο display στις 6.7 ίντσες φυσικά με ρυθμό ανανέωσης 90Hz η ανάλυση ωστόσο θα είναι 3K.\nΤα OnePlus 7T smartphone έχουν παρόμοια χαρακτηριστικά εσωτερικά, θα ενσωματώνουν τoν Snapdragon 855+, 8GB μνήμη RAM και αποθηκευτικό χώρο που ίσως ξεκινάει από τα 256 και φτάνει μέχρι τα 512GB.\nΣτο τομέα της κάμερας τώρα το OnePlus 7T θα έχει μάλλον μία 48MP, μία 12MP telephoto με 2x optical zoom και τέλος μία 16MP ultra wide με front facing κάμερα στα 16MP. Η Pro έκδοση θα αποτελείται από 48MP + 8MP + 16MP σε αυτήν την περίπτωση ο telephoto φακός των 8MP θα έχει 3x optical zoom.\nΖωή στο απλό 7T θα δίνει μία μπαταρία χωρητικότητας 3.800mAh ενώ στο 7T Pro μία μπαταρία με χωρητικότητα 4.085mAh, οι οποίες θα υποστηρίζουν γρήγορη φόρτιση Warp Charge 30T.\nΤα δύο smartphone θα αποκαλυφθούν στις 17:35 ώρα Ελλάδας.


Επιστροφής μετατόπιση μεταφορών τροφών μορφής τροφών γραμμών ετικεττών οπισθοδιαστημάτων κουδουνιών κώδικα ASCII έξω\nΚώδικας ack ASCII (αναγνωρίστε) ht των BS ΜΠΕΛ (κουδούνι) (οπισθοδιάστημα) (οριζόντια ετικέττα) LF (τροφή γραμμών) Si χρωμίου ΓΦ VT (κάθετη ετικέττα) (τροφή μορφής) (επιστροφή μεταφορών) ΈΤΣΙ (μετατόπιση έξω) (μετατόπιση μέσα)\nΕίναι ένας χαρακτήρας, που διαβιβάζεται από μια λαμβάνουσα συσκευή ως απάντηση επιβεβαίωσης sander. Χρησιμοποιείται ως θετική απάντηση στα μηνύματα ψηφοφορίας.\nΧρησιμοποιείται όταν υπάρχει ανάγκη να στραφεί η ανθρώπινη προσοχή. Μπορεί να ελέγξει τις συσκευές συναγερμών ή προσοχής. Μπορείτε να ακούσετε έναν τόνο κουδουνιών από τους ομιλητές, που συνδέονται με τον υπολογιστή σας όταν δακτυλογραφείτε αυτόν τον χαρακτήρα στην υπαγόρευση εντολής όπως δίνεται κατωτέρω:\nΕδώ ^G τυπώνεται από το συνδυασμό συνδυασμός κλειδιών CTRL + γ.\nΑυτός ο χαρακτήρας δείχνει τη μετακίνηση του δρομέα μηχανισμών ή επίδειξης εκτύπωσης προς τα πίσω σε μια θέση.\nHT (Οριζόντια ετικέττα):\nΔείχνει τη μετακίνηση του δρομέα μηχανισμών ή επίδειξης εκτύπωσης προς τα εμπρός στην επόμενη προ ορισμένη "ετικέττα" ή παύση της θέσης.\nLF (Τροφή γραμμών):\nΔείχνει τη μετακίνηση του μηχανισμού εκτύπωσης ή του δρομέα επίδειξης στην έναρξη της επόμενης γραμμής.\nVT (Κάθετη ετικέττα):\nΔείχνει τη μετακίνηση του δρομέα μηχανισμών ή επίδειξης εκτύπωσης στην επόμενη μιας σειράς προ ορισμένων τυπώνοντας γραμμών.\nFF (Τροφή μορφής):\nΔείχνει τη μετακίνηση του δρομέα μηχανισμών ή επίδειξης εκτύπωσης στην αρχική θέση της επόμενης σελίδας, από, ή την οθόνη.\nCR (Επιστροφή μεταφορών):\nΔείχνει τη μετακίνηση του μηχανισμού εκτύπωσης ή του δρομέα επίδειξης στην αρχική θέση της ίδιας γραμμής.\nSO (Μετατόπιση έξω):\nΔείχνει ότι οι συνδυασμοί κώδικα που ακολουθούν θα ερμηνευθούν όπως έξω από το τυποποιημένο σύνολο χαρακτήρα έως ότου επιτυγχάνεται μια μετατόπιση στο χαρακτήρα.\nSI (Μετατόπιση μέσα):\nΔείχνει ότι οι συνδυασμοί κώδικα που ακολουθούν θα ερμηνευθούν σύμφωνα με το τυποποιημένο σύνολο χαρακτήρα.


Μουσεία & Μοναστήρια |στο Καρπενήσι, Ευρυτανία\nRomantic Stone Bungalow\nPremium Family Bungalow\nSuperior Suite With Jacuzzi bathtub\nExclusive Maizonette με σοφίτα “Ανατολή”\nExcelsior Maisonette με Σοφίτα «Πλάτανος»\nComfort Double Guestroom\nΜουσεία & Μοναστήρια\nΜουσείο Εθνικής Αντίστασης Κορυσχάδων\nΤο ιστορικό χωριό των Κορυσχάδων απέχει μόλις 5χλμ από το Καρπενήσι. Αποτελεί ένα ακόμη χωριό της Ευρυτανίας που γράφτηκε με χρυσά γράμματα στην ιστορία της σύγχρονης Ελλάδας.\nΗ ιστορικότητα του έγκειται στο γεγονός ότι τον Μάιο του 1944 η ΠΕΕΑ (Πολιτική Επιτροπή Εθνικής Απελευθέρωσης) πραγματοποιεί στο σχολείο του χωριού την πρώτη εθνοσυνέλευση των μαχόμενων για την απελευθέρωση Ελλήνων. Σε αυτό συμμετέχουν με σκοπό την πολιτική τους οργάνωση εκπρόσωποι, 176 Εθνοσύμβουλοι, οι οποίοι είχαν εκλεγεί κατά τόπους ελεύθερα από τους Έλληνες πολίτες σε μυστικές εκλογές που είχαν προηγηθεί, οι εργασίες του συμβουλίου κράτησαν από τις 14 έως τις 27 Μαΐου.\nΜε την λήξη των εργασιών του Εθνικού Συμβουλίου εγκρίθηκε το ψήφισμα: «Όλες οι εξουσίες πηγάζουν από το λαό και ασκούνται από το λαό». Το Μουσείο χαρακτηρίστηκε ιστορικό διατηρητέο μνημείο και σε αυτό λειτουργεί έκθεση φωτογραφίας του φωτογράφου της Εθνικής Αντίστασης Σπύρου Μελετζή.\nΣήμερα στο χωριό λειτουργούν παλαιά αρχοντικά ανακαινισμένα ως ξενώνες ενώ ο πληθυσμός του δεν ξεπερνάει τα 20 άτομα.\nΜουσείο Παλιού Μικρού Χωριού\nΤηλ.: 22370 – 41023\nΤο Μουσείο στεγάζεται στο κτίριο του πρώην Δημοτικού Σχολείου του Παλιού Μικρού Χωριού. Όλα τα εκθέματα προέρχονται από δωρεές Μικροχωριτών και εκτίθενται σε πέντε αίθουσες.\nΟ επισκέπτης μπορεί να πληροφορηθεί για το διοικητικό και κοινωνικο-οικονομικό πλαίσιο του 19ου και 20 ου αιώνα.\nΤα εκθέματα παρουσιάζονται με χρονολογική – θεματική σειρά και δείχνουν την ατομική, οικογενειακή και συλλογική ζωή και δράση των κατοίκων του χωριού, στους προηγούμενους αιώνες, καθώς και τη συμβολή τους στους αγώνες για ανεξαρτησία και δημοκρατία από την Επανάσταση του 1821 ως τον B´ Παγκόσμιο Πόλεμο και την Εθνική Αντίσταση.\nΟι συλλογές περιλαμβάνουν ιστορικά έγγραφα, πλούσιο φωτογραφικό υλικό, ονόματα αγωνιστών, πεσόντων, εκτελεσθέντων και θυμάτων, εικόνες από την κατοχή, το χρονικό της ιστορικής μάχης του Μικρού Χωριού, απομεινάρια από το τυπογραφείο της Εθνικής Αντίστασης, όπως και οικιακό – αγροτικό εξοπλισμό κ.ά.\nΞεχωριστή αξία έχουν τα αυτοβιογραφικά κείμενα και οι γραπτές προσωπικές μαρτυρίες κατοίκων του χωριού. Είναι κείμενα γραμμένα από απλούς ανθρώπους, που τα έγραψαν για να μείνουν, να μην ξεχαστούν – όχι αυτοί οι ίδιοι – αλλά αυτά, τα γεγονότα. Είναι αυθεντικές περιγραφές, που κεντρίζουν το ενδιαφέρον, τόσο των επισκεπτών, όσο και ερευνητών.\nΣτην Αίθουσα Πολλαπλών Χρήσεων προβάλλεται Βίντεο-ταινία με σύντομη αναδρομή στις κυριότερες φάσεις εξέλιξης του χωριού.\nΤο Μουσείο διαθέτει βιβλιοθήκη, στην οποία φιλοξενούνται βιβλία Μικροχωριτών και Ευρυτάνων ή βιβλία ευρυτανικού και γενικότερα ρουμελιώτικου ενδιαφέροντος.\nΣτην είσοδο του Μουσείου λειτουργεί πωλητήριο όπου οι επισκέπτες μπορούν να αγοράσουν αναμνηστικά αντικείμενα και βιβλία.\nΑπέχει 16χλμ από το Καρπενήσι.\nΤηλ.: 22370- 41502\nΤο Λαογραφικό Μουσείου Μεγάλου Χωριού στεγάζεται σε ένα παλιό πέτρινο αρχοντικό πλήρως ανακαινισμένο, τριών επιπέδων. Το Υλικό που εκτίθεται σε αυτό αποτελεί προσφορά των ντόπιων.\nΣτο πρώτο επίπεδο μπορεί κανείς να θαυμάσει σε ένα όμορφο χώρο τα παραδοσιακά επαγγέλματα των κατοίκων του Μεγάλου Χωριού αλλά και να δει από κοντά οικιακά σκεύη και αγροτικά εργαλεία.\nΣτο δεύτερο επίπεδο στο ισόγειο του αρχοντικού στο οποίο είναι και η είσοδος για το εσωτερικό του μουσείου με το που θα εισέλθει κανείς θα αντικρίσει το παλιό ρολόι του χωριού το οποίο λειτουργούσε αδιάκοπα από το 1926 ως το 1988, αν παρατηρήσει κανείς το ρολόι με προσοχή μπορεί να διακρίνει τις τρύπες στο δίσκο του από τις σφαίρες των Γερμανών κατά την είσοδο τους στο χωριό στα χρόνια της κατοχής.\nΣτο ισόγειο υπάρχουν ακόμη, μία σύγχρονη Αίθουσα Πολλαπλών Εκδηλώσεων που εξυπηρετεί τις ανάγκες του χωριού καθώς επίσης και δύο αναπαραστάσεις δωματίων Μεγαλοχωρίτικου Σπιτικού, μίας Κάμαρης με χώρο για Αργαλειό και μίας Σάλας Εύπορου Μεγαλοχωρίτικου σπιτιού.\nΣτο τρίτο επίπεδο στον πρώτο όροφο του μουσείου φιλοξενούνται αντικείμενα λαϊκής τέχνης, παραδοσιακές στολές καθώς και η βιβλιοθήκη του μουσείου με περισσότερους από 5000 τίτλους διαφόρων θεματικών κατηγοριών Θα το βρείτε περπατώντας τα σοκάκια του χωριού ακολουθώντας τις ταμπέλες.\nΑπέχει 14 χλμ από το Καρπενήσι.\nΗ επιτακτική ανάγκη για οργάνωση και λήψη αποφάσεων στην κατά τόπους Ελεύθερη Ελλάδα στα χρόνια της Γερμανικής κατοχής οδήγησε στις 10 Μαρτίου του 1944 στην συγκρότηση της Πολιτικής Επιτροπής Εθνικής Απελευθέρωσης (Π.Ε.Ε.Α.), γνωστή και ως «Κυβέρνηση του Βουνού». Η συνέλευση πραγματοποιήθηκε στο σχολείο της ιστορικής Βίνιανης Ευρυτανίας όπου εκλέχθηκαν με τα παρακάτω αξιώματα οι ακόλουθοι:\nΚώστας Γαβριηλίδης Γραμματέας Γεωργίας,Σταμάτης Χατζήμπεης Γραμματέας Εθνικής Οικονομίας\nΆγγελος Αγγελόπουλος Γραμματέας Οικονομικών, Εμμανουήλ Μάντακας Γραμματέας Στρατιωτικών\nΓεώργιος Σιάντος Γραμματέας Εσωτερικών, Αλέξανδρος Σβώλος Πρόεδρος\nΠέτρος Κόκκαλης Γραμματέας Κοινωνικής Πρόνοιας, Ευρυπίδης Μπακιρτζής Αντιπρόεδρος Και Γραμματέας Επισιτισμού, Ηλίας Τσιριμώκος Γραμματέας Δικαιοσύνης\nΝικόλαος Ασκούτσης Γραμματέας Συγκοινωνίας\nΣήμερα στο χώρο του σχολείου στεγάζεται το Ιστορικό Μουσείο της Βίνιανης με έκθεση φωτογραφίας της εποχής ενώ στον προαύλιο χώρο συναντάμε τις προτομές των μελών τις τότε κυβέρνησης καθώς και το μνημείο που είναι αφιερωμένο στην Κυβέρνηση του Βουνού.\nΤο μουσείο βρίσκεται στην Παλιά Βίνιανη η οποία εγκαταλείφτηκε στις 6ης Φεβρουαρίου 1966 μετά από καταστροφικό σεισμό, απέχει από την Νέα Βίνιανη περίπου 4.5km. και 38 χλμ. από το Καρπενήσι.\nΓια να προσεγγίσουμε το μουσείο της Βίνιανης θα πρέπει να αποβιβαστούμε από το όχημα μας και να συνεχίσουμε κατεβαίνοντας τα πέτρινα σκαλιά που μας οδηγούν σε αυτό.\nΛαογραφικό Μουσείο Τόρνου\nΤηλ.: 6979013258, 22370-80498 (κος Μάρκος Σπυρίδων)\nΣτο νοτιοδυτικό άκρο του νομού Ευρυτανίας, 35χλμ. από το Καρπενήσι, 55χλμ. από το Αγρίνιο και σε υψόμετρο 800μ., βρίσκεται το χωριό Τόρνος.\nΤο χωριό είναι πνιγμένο μεσ' τα έλατα, με τα λιθόκτιστα σπίτια του να ξεπροβάλλουν ανάμεσα σε αμπέλια, που φύονται σε χωράφια που λέγονται πεζούλες (αναβαθμίδες). Αν και μικρή σήμερα η παραγωγή του κρασιού στο χωριό, δεν παύει η φημισμένη και εξαιρετική του ποιότητα.\nΓια την ετυμολογία της ονομασίας υπάρχει η άποψη ότι προέρχεται από το επίθετο τορνευτός, που σημαίνει ομορφοφτιαγμένος. Λεγόταν ότι οι κάτοικοι της περιοχής, εμφανίζονταν ντυμένοι με την πατροπαράδοτη φουστανέλα, κι όταν τους έβλεπαν έλεγαν "έρχονται τορνευτοί - τορνευτοί". Σύμφωνα με άλλη άποψη, το όνομα προήλθε από το εργαλείο τόρνος, που πιθανόν υπήρχε και χρησιμοποιούσε κάποιος τεχνίτης στην περιοχή αυτή. Οι κάτοικοι φημίζονται για την ειρηνική διευθέτηση των διαφορών τους, τις οποίες έλυναν οι γεροντότεροι του χωριού, γι' αυτό και ποτέ τους δεν φτάσανε στα δικαστήρια.\nΣτον Τόρνο ο επισκέπτης έχει τη δυνατότητα να θαυμάσει τη φύση ακολουθώντας μονοπάτια - διαδρομές, κάποιες από τις οποίες ενδείκνυνται για απαιτητικούς πεζοπόρους. Όλες οι διαδρομές, από το ξεκίνημα τους, είναι σηματοδοτημένες.\nΤα τελευταία χρόνια, με πρωτοβουλία του Συλλόγου και των εναπομείναντων κατοίκων, με πολύ μεγάλη προσπάθεια και ακόμα περισσότερο μεράκι, οι Τορνιώτες αποφάσισαν να "ξεσκονίσουν" και να "γυαλίσουν" την όψη του χωριού. Περήφανοι για τις φυσικές ομορφιές του τόπου τους, αποφάσισαν να τις αναδείξουν, θέτοντας παράλληλα τις βάσεις για μια προσεγμένη ανάπτυξη.\nΤο μουσείο στεγάζεται στο ανακαινισμένο Παλιό Δημοτικό Σχολείο. Φιλοξενεί εκθέματα, όπως παλιά γεωργικά και οικιακά είδη, εργαλεία και σκεύη που χρησιμοποιούνταν για την κτηνοτροφία καθώς και εργαλεία από επαγγέλματα που χάθηκαν. Επίσκεψη μόνο κατόπιν επικοινωνίας\nΑπέχει 36χλμ από το Καρπενήσι. 6977216850 (κος Κωνσταντόπουλος Ιωάννης)\nΤο Μοναστήρι του Προυσού\nΤηλ. 22370-80717 & 80726 & 80705\nΣτη Μονή λειτουργεί ενδιαφέρον μουσείο με μέρος των θησαυρών, όπως εικόνες από το 15ο και 16ο αιώνα, ιερά άμφια, αργυρά και χρυσά δισκοπότηρα, χειρόγραφοι κώδικες, τυπογραφημένα βιβλία και το σπαθί του Καραϊσκάκη.\nΟι σήμερα σωζόμενες τοιχογραφίες φιλοτεχνήθηκαν γύρω στο 1785. Μέσα στην κρύπτη διασώζονται στην εξωτερική πλευρά τοιχογραφίες του 13ου αιώνα, ενώ εσωτερικά υπάρχουν δύο στρώματα, από τα οποία το ένα χρονολογείται στα 1518. Πολύ αξιόλογο είναι και το ξυλόγλυπτο τέμπλο της κρύπτης, που χρονολογείται στα 1810.\nΤΟ ΜΟΝΑΣΤΗΡΙ Το 10 αιώνα μχ εντάθηκαν οι προσπάθειες της Κωνσταντινούπολης για εκχριστιανισμό και αφομοίωση των βαρβαρικών λαών της αυτοκρατορίας. Δύο ριψοκίνδυνοι μοναχοί ο Διονύσιος και ο Τιμόθεος, ακολουθώντας τις εντολές του αυτοκράτορα και του πατριαρχείου, έφτασαν στον άγριο αυτό τόπο με τους σκόρπιους ποιμενικούς πληθυσμούς, ενθουσιώδεις και με ακλόνητο σκοπό της ζωής τους να κάνουν τους κατοίκους χριστιανούς.\nΓια να μπορέσει να γίνει αποδεκτή η νέα θρησκεία, έστησαν προσκυνητάρι και εγκαταστάθηκαν εκεί που για αιώνες χτύπαγε η ιερή καρδιά του τόπου. Εκεί από όπου ο χτύπος αυτός αντανακλούσε σε ψυχές Ελλήνων και βαρβάρων. Στη θέση που υπήρχε για πολλούς αιώνες, το ανύπαρκτο πια Μαντείο του Οδυσσέα. Άναψαν μόνιμα και έναν πυρσό που αντανακλούσε το φως του στα βράχια και μάγεψε τους ντόπιους.\nΣε ένα τόπο με τόσο πλούσια παράδοση κάθε χωριό έχει και το λαογρφικό του μουσείο, όπου μεταφέρεται μέσα στο χρόνο η μνήμη από την ζωή των κατοίκων.\nΣτην Δομνίστα το λαογραφικό μουσείο στεγάζεται στο παλιό γυμνάσιο του χωριού.\nΘα δείτε εργαλεία, τοπικές ενδυμασίες, παιδικά παιχνίδια και πήλινα αγγεία από τον αρχαίο οικισμό Φάντινου Δομνίστας, αλλά και αρχειακό φωτογραφικό υλικό θα σας ταξιδέψουν στην παράδοση ενός από τα ομορφότερα χωριά της Ευρυτανίας.\nΣτην διαδρομή για την Δομνίστα, να επισκεφθείτε τη θέση Κοκκάλια, στο χωριό Κρίκελλο, που έλαβε χώρα το 279 π.Χ. η νικηφόρα μάχη των Αιτωλών-Ευρυτάνων εναντίον των επιδρομέων Γαλατών.\nΑπέχει 41χλμ από το Καρπενήσι.\nΛαογραφικό Μουσείο Αγίας Τριάδας\nΤηλ.: 22370 96373- 96208\nΣτο Μουσείο υπάρχουν παραδοσιακές στολές, αντικείμενα και εργαλεία που χρησιμοποιούσαν τις παλιές εποχές.\nΣτο χωριό, μεγάλο ενδιαφέρον έχει η Καραπιπέρειος βιβλιοθήκη, με 8.000 βιβλία, που λειτουργεί στο σπίτι του Χρυσόστομου Καραπιπέρη, ενός πολιτικού με σημαντικό έργο για την Ευρυτανία και για την ευρύτερη περιοχή.\nΗ Φώτειος Βιβλιοθήκη και το Λαογραφικό Μουσείο στεγάζονται στο ισόγειο της οικίας Καραπιπέρη.\nΣτο χωριό Χόχλια κοντά στην Αγία Τριάδα Ευρυτανίας τοποθετείται ο αρχαίος οικισμός Γλα, όπου οι ανασκαφικές έρευνες έφεραν στο φως, χάλκινο αγαλματίδιο, κισσοστεφανωμένου Διονύσου.\nΗ Αγία Τριάδα έχει 426 κατοίκους.\nΑπέχει 35χλμ από το Καρπενήσι.\nΤηλ.: 22370 61040, 61035\nΤο μουσείο εγκαινιάστηκε το 1970 και διαθέτει σημαντικό αριθμό από αντικείμενα λαϊκής τέχνης.\nΣτην αίθουσα εκτίθενται προσωπογραφίες και προσωπικά αντικείμενα των Ζαχαρία Παπαντωνίου και Στέφανου Γρανίτσα.\nΗ προσωπική βιβλιοθήκη του Ζαχαρία Παπαντωνίου, πίνακες των σπουδαίων ντόπιων λαϊκών ζωγράφων Χρήστου Καγκαρά και Λευτέρη Θεοδώρου\nκαθώς επίσης η βιβλιοθήκη και τα άμφια του μακαριστού Παπαστέφανου Θεοδώρου, τα προσωπικά του αντικείμενα.\nΕπίσης ένα ξυλόγλυπτο σταυρό απ’ τους Αγίους Τόπους που είναι ανεκτίμητης αξίας και μια προσωπογραφία από το γιο του Λευτέρη Θεοδώρου. Επίσης εκτίθενται διάφορα αντικείμενα λαϊκής τέχνης, υφαντά, ξυλόγλυπτα, αγροτικά και κτηνοτροφικά εργαλεία, αργαλειός, τοπικές φορεσιές και όπλα του ’21\nΑπέχει 83 χλμ από το Καρπενήσι.\nΣτοιχεία επικοινωνίας: +30 2237024614 / +30 6944841493 info@ninemia.gr\nΑίτηση αποστολής διαγραφής Π. Δεδομένων (Αρ.15 και Αρ.17–GDPR)\nKARPENISSI | NINEMIA HOTEL © 2018


ΠΑΙΔΕΙΑ - PAIDEIA: Sites για δια-βίου εκπαίδευση\nSites για δια-βίου εκπαίδευση\nΕίσαστε απόφοιτος λυκείου, πανεπιστημίου και θέλετε να διευρύνετε τις γνώσεις σας; Νομίζετε οτι ήρθε η ώρα να μάθετε ένα καινούργιο αντικείμενο ή να ασχοληθείτε με κάτι το οποίο δεν\nέχετε τολμήσει ακόμα; Σε όποια κατηγορία και να βρίσκεστε, η απάντηση είναι μια και δίνεται απο τα παρακάτω sites, τα οποία σας δίνουν την δυνατότητα μέσα απο μια μεγάλη γκάμα μαθημάτων που παρέχονται απο σπουδαία πανεπιστήμια του εξωτερικού, να γραφτείτε και να παρακολουθήσετε μαθήματα σε όποιο τομέα της επιστήμης εσείς επιλέγετε και όλα αυτά δωρεάν. Είστε έτοιμοι;\nΔιάσημες πλατφόρμες online εκπαίδευσης\nΕξειδικεύεται σε μαθήματα πληροφορικής και συστήνεται σε αυτούς που θέλουν να ανακαλύψουν τον κόσμο των υπολογιστών. Συνεργάζεται με τους πρωτοπόρους στον τομέα της τεχνολογίας όπως Google, cloudera, nVIDIA και Autodesk. Δίνεται ένα video το οποίο συνοδεύεται απο εργασίες που πρέπει να κάνετε. Επίσης, δίνεται η δυνατότητα συνεργασίας με άλλους συμμετέχοντες, η καθοδήγηση απο τους καλύτερους καθώς και πιστοποίηση παρακολούθησης. Ψάχνετε να γεμίσετε το portfolio σας; Εδώ είναι μια καλή ευκαιρία...\nΑναρτήθηκε από KAPISTRI στις 11:16 π.μ.


About Travelen - Travelen\nΕίμαστε ο Νίκος και η Έλενα, το Πρώτο ελληνικό Travel blogger ζευγάρι.\nΗ λέξη “Travelen” προκύπτει από τον συνδυασμό του ταξιδιού (Travel) και των αρχικών από τα ονόματά μας (EN). Είναι δηλαδή ένα λογοπαίγνιο της λέξης Traveller (Ταξιδιώτης). Το σπίτι μας, ο τόπος μας, η βάση μας, η αρχή και το τέλος των ταξιδιών μας είναι η όμορφη.. Θεσσαλονίκη. Δεν έχουμε κάποια φοβερή ιστορία, για το πώς τελικά ξεκινήσαμε, έχουμε όμως τα πιο δυνατά όπλα, την τρέλα και την αγάπη μας για τα ταξίδια. Προτεραιότητα μας είναι να γνωρίσουμε νέα μέρη & γεύσεις, διαφορετικές κουλτούρες & ανθρώπους και όλα αυτά με το Δικό μας, ξεχωριστό τρόπο! Το Blog, έχει ως στόχο να σας βοηθήσει να οργανώσετε το δικό σας ταξίδι, αλλά και να γνωρίσετε προορισμούς που δεν έχετε καταφέρει μέχρι σήμερα. Αν αγαπάτε τα ταξίδια, τις εμπειρίες, τις περιπέτειες (έχουμε αρκετές), τις εικόνες, τις γεύσεις αλλά και Εμάς, μείνετε μαζί μας.\n" Ταξιδέψτε μέσα από τα μάτια μας, φτιάξτε όμως τις δικές σας, μοναδικές εικόνες. " Travelen\nΔείτε περισσότερες φωτογραφίες μας\n0 Χιλιόμετρα που διανύσαμε\n0 Ώρες περιπλάνησης\n0 Μνημεία που είδαμε\n0 Φωτογραφίες που τραβήχτηκαν\n0 Πόλεις που επισκεφτήκαμε\n0 Χώρες που επισκεφτήκαμε\nΠρωινό στο Βατικανό\nΕπίσκεψη στο νησί των Kangaroo\nΠερπάτημα στο Σινικό Τείχος\nΜπάνιο στο ομορφότερο Ελληνικό Νησί\nΠούρο & Mohito στην Κούβα\nΑνάβαση στην κορυφή του Empire State Building\nΒόλτα στον αρχαιότερο δρόμο του κόσμου (Appia)\nΕπίσκεψη στο Ψηλότερο κτίριο του κόσμου\nΔιαλογισμός στο Θιβέτ\nΝα δούμε το Βόρειο Σέλας στην Ισλανδία\nΝα πατήσουμε στην Ανταρκτική\nΝα φωτογραφήσουμε Τάρανδο στον Καναδά\nΕπίσκεψη στη χαράδρα Grand Canyon\nBungee Jumping από τo Macau Tower\nΠερπάτημα στο νερό Salar de Uyuni, Βολιβία\nΠύργος του Άιφελ στο Παρίσι\nΝα παίξουμε στο Bellagio του Λας Βέγκας\nΒόλτα με ελέφαντα στην Ινδία\nΚατάδυση στις Μαλδίβες\nΝα οδηγήσουμε αεροπλάνο\nΝα κάνουμε SkyFall\nΝα πιούμε τεκίλα στο Μεξικό\nΝα θαυμάσουμε τους καταρράκτες του Νιαγάρα\nΒόλτα με καμήλα στην Έρημο\nΒόλτα στο δάσος των Bamboo (Ιαπωνία)\nΝα δούμε την ανατολή στο Bagan\nΒόλτα με Χάσκυ στη Λαπωνία\nΑνάβαση στο Μάτσου Πίτσου\nΤι είναι αυτό που κάνει το Travelen διαφορετικό από τα υπόλοιπα ταξιδιωτικά Blogs? Ο ιστοχώρος, σας προσφέρει μια ολοκληρωμένη εμπειρία για κάθε προορισμό, χωρίς να χρειαστεί να καταφύγετε σε άλλες πηγές. Με έγκυρη, προσωπική άποψη, δίχως προκαταλήψεις, θα βρείτε πληροφορίες για αξιοθέατα, δραστηριότητες, μέρη για να φάτε και να διασκεδάσετε, αλλά και προτάσεις για τη διαμονή σας. Επίσης μέσα από τα tips θα αποφύγετε τις παγίδες και τις κακοτοπιές, ενώ με τις φωτογραφίες και τα video, θα ψυχαγωγηθείτε και θα μεταφερθείτε στον κάθε προορισμό. Τέλος στην κατηγορία Blog θα βρείτε τα πάντα γύρω από το ταξίδι αλλά και τα τελευταία νέα της τεχνολογίας, της μόδας, του φαγητού και φυσικά των Ταξιδιών.\nΑπό μικρή μου άρεσαν τα ταξίδια, για την ακρίβεια γεννήθηκα με το ταξιδιωτικό μικρόβιο. Πιπίλα, κουβερτούλα και ατελείωτα χιλιόμετρα με το αυτοκίνητο (συγνώμη μπαμπά!), ήταν οι αδιαπραγμάτευτες προϋποθέσεις για να κοιμηθώ. Στο Blog θα με βλέπετε κυρίως να μασουλάω. Μου αρέσει η σοκολάτα, οι τηγανητές πατατούλες, ενώ τρελαίνομαι για ψάρι και τσιπουρομεζεδάκια. Αγαπώ την ησυχία, ειδικά όταν μπορώ να τη συνδυάσω με ένα ζεστό ρόφημα και ένα βιβλίο. Γι΄ αυτό δε θα πω όχι σε ένα ήσυχο δωμάτιο ξενοδοχείου ή ένα ατμοσφαιρικό καφέ. Ψάχνω συνεχώς για gadgets και lifestyle ιδέες, που θα κάνουν την ταξιδιωτική μας ζωή πιο εύκολη. Είμαι αυτή που βγάζει το πρόγραμμα και βρίσκει τις γενικές πληροφορίες για κάθε προορισμό. Κάποιες φορές αναλαμβάνω τον ρόλο του φωτογράφου, αλλά προτιμώ τα φώτα να είναι στραμμένα πάνω μου! (Nτακφεις!)...\nΤα ταξίδια με γεμίζουν με καινούριες εικόνες, εμπειρίες και αναμνήσεις. Είτε μακρινά, είτε κοντινά, πάντα θα είναι μέρος της ζωής μου και ελπίζω να γίνουν και της δική σας. Είμαι η Έλενα και σας καλωσορίζω στο Travelen. #TravelenElena\nΓνωρίστε καλύτερα την Έλενα: Instagram & Facebook\nΓνωρίστε τον Νίκο\nΓεια σας.. Είμαι ο Νίκος, αυτός που δίνει τις ιδέες για τους προορισμούς. Τώρα θέλετε να μάθετε λίγα πράγματα για ‘μένα, ε; Λοιπόν, λατρεύω τη σοκολάτα, σε κάθε της μορφή, τα ταξίδια, τη γυμναστική (απόφοιτος ΤΕΦΑΑ γαρ) και τη μαγειρική. Όταν δεν μαγειρεύω μ’ αρέσει να απολαμβάνω το φαγητό μου σε κάποιο εστιατόριο ή ταβερνάκι. Γενικά, οι γεύσεις και τα ταξίδια είναι οι μεγάλες μου αγάπες! Αν μπορούσα να ταξιδεύω συνεχώς θα το έκανα. Τα ταξίδια μου δίνουν ζωή και είναι ένας τρόπος φυγής από την καθημερινότητα. Είναι, επίσης, ο τρόπος για να εκφράζομαι και να ονειρεύομαι. Στόχος μου είναι να γυρίσω όλο τον κόσμο και να γίνω ο πιο πλούσιος σε εικόνες και εμπειρίες! Στο Travelen θα με συναντάτε κυρίως μέσα από τα DoDo, το Φαγητό, τη Διασκέδαση, τις Φωτογραφίες και αρκετά άρθρα στο Blog.\nΑκολουθήστε την καρδιά και το όνειρό σας, γιατί μόνο έτσι θα πετύχετε. Και μην ξεχνάτε να Αγαπάτε, να Γελάτε και να Ταξιδεύετε! #TravelenNikos\nΓνωρίστε καλύτερα τον Νίκο: Instagram & Facebook\n? Αν ενδιαφέρεστε να Συνεργαστούμε ρίξτε μια ματιά ΕΔΩ ?